
At  ga  ind  for  det  rette 
og:  11  iiiig a  at  tale  ondt 


af  Præsident  David  0.  McKay 


».  . .  hvis  én  ikke  fejler  med  sine  ord,  så  er  han  en  fuld- 
kommen mand,  i  stand  til  også  at  holde  hele  sit  legeme  i 
tømme. 

Når  vi  lægger  bidslet  i  munden  på  hestene  for  at  de  skal 
lystre  os,  så  kan  vi  også  styre  hele  deres  krop. 

Se,  også  skibene,  som  er  så  store  og  drives  af  stærke 
vinde,  de  styres  dog  med  et  ganske  lille  ror,  hvorhen  styr- 
mandens hu  står. 

Sådan  er  også  tungen  et  lidet  lem,  men  kan  dog  prale  af 
store  ting.  Se,  hvor  den  mindste  ild  kan  sætte  den  største 
skov  i  brand! 

Også  tungen  er  en  ild.  Som  en  verden  af  uretfærdighed 
sidder  tungen  blandt  vore  legemer;  den  besmitter  hele  lege- 
met, ja,  sætter  y>tilværelsens  hjuh  i  brand  og  er  selv  sat 
i  brand  af  helvede. 

Thi  enhver  art  af  vilde  dyr  og  fugle,  krybdyr  og  havdyr, 
kan  tæmmes  og  er  blevet  tæmmet  af  mennesker;  men  tun- 
gen kan  intet  menneske  tæmme,  rastløs  og  ond  som  den  er, 
fuld  af  dødbringende  gift. 

Med  den  velsigner  vi  Herren  og  Faderen,  og  med  den 
forbander  vi  menneskene,  som  er  skabt,  så  de  ligner  Gud. 

Af  den  selv  samme  mund  udgår  både  velsignelser  og  for- 
bandelser. Mine  brødre!  således  bør  det  ikke  være. 

Kan  samme  kildevæld  give  både  velsmagende  og  bittert 
vand? 

Kan  et  figentræ,  mine  brødre!  bære  oliven,  eller  et  vintræ 
figner?  Ej  heller  kan  en  salt  kilde  give  fersk  vand. 

Er  der  nogen  viis  og  forstandig  iblandt  jer,  så  skal  han 
ved  sin  gode  færd  lade  det  komme  frem  i  gerning  med  vis- 
dommens sagtmodighed. 

Men  huser  I  bitter  misundelse  og  egennytte  i  jeres  hjer- 
ter, så  ros  jer  ikke  løgnagtigt  på  trods  af  sandheden! 

Den  »visdom«  kommer  ikke  ovenfra,  men  er  jordisk, 
sjælelig,  og  stammer  fra  onde  ånder. 

Thi  hvor  der  er  misundelse  og  egennytte,  dér  er  forvir- 
ring og  alt,  hvad  ondt  er. 

Men  visdommen  ovenfra  er  først  og  fremmest  ren,  der- 
næst fredselskende,  mild,  hensynsfuld,  fyldt  med  barmhjer- 
tighed og  gode  frugter,  fri  for  partiskhed  og  hykleri. 

Og  retfærdighed  er  frugt  af  en  sæd,  der  sås  i  fred  til 
gavn  for  dem,  som  stifter  fred.« 

(Jakob  3:2—18) 

Således  skrev  apostlen  Jakob  for  mange  hundrede  år  si- 
den, men  jeg  føler,  at  ligesom  al  sandhed  er  det,  han  ud- 
trykker med  disse  linier,  gyldigt  i  dag.  Tungen  er  kun  et 
lille  lem,  og  dog  er  den  et  yderst  virkningsfuldt  middel  til 
at  give  vore  tanker  vinger  og  øve  indflydelse  på  hinanden. 


Så  lad  os  tale  godt  om  enhver,  når  vi  kan  gøre  det  sand- 
færdigt! 

Nej,  tal  ej  ondt,  et  venligt  ord 

kan  aldrig  volde  sorg  og  kval. 

Hvis  én  du  synes  ej  er  stor, 

så  glem  det  og  ej  heller  tal. 
Så  siger  du,  skal  man  ikke  tale  om  dårlige  forhold?  Må 
vi  ikke  hæve  vor  røst  for  at  fordømme  forhold  og  menne- 
sker, som  bringer  ondt  over  os?  Jo,  tal  om  forhold,  men 
spot  ikke  falskeligt  menneskenes  karakter.  Vi  kan  ikke 
gøre  det  som  sande  sidste  dages  hellige;  vi  må  være  hævet 
over  det.  Der  findes  blandt  menneskene  i  verden  en  tilbøje- 
lighed til  at  stikke  til  deres  medmennesker.  Emerson  siger, 
at  så  dybt  rodfæstet  er  denne  tendens,  at  der  ikke  kan  ske 
en  ulykke  på  gaden,  uden  at  de  tilstedeværende  tilskuere 
bliver  besjælet  af  et  svagt  håb  om,  at  ofret  vil  dø.  Vi  kan 
ikke  opmuntre  denne  tendens.  Som  Jakob  siger,  er  den 
»jordisk,  sjælelig  og  stammer  fra  onde  ånder«. 

Vi  må  ikke  finde  det  frem,  som  kan  nedbryde  en  bro- 
ders karakter,  heller  ikke  de  store  politikeres  værk.  Lad  os 
være  sande  mod  vort  land!  Der  er  al  mulig  grund  til  at 
være  sande  imod  det. 

Hvis  vi  ser  et  eller  andet  forhold  i  en  by,  som  er  til  fare 
for  vore  medmenneskers  liv,  så  lad  os  imødegå  dette  for- 
hold.  Hvis  der  er  en  revne  eller  et  hul  i  en  vej,  sættes  der 
en  advarselslygte  eller  -tavle  for  at  forhindre  at  de  rejsende 
falder  ned  i  det;  og  så  snart  som  muligt  vil  den  farlige 
situation  blive  repareret.  Det  er,  som  det  skal  være. 

I  husker,  at  da  Napoleon  og  hans  tropper  foretog  det 
skæbnesvangre  fremstød  mod  Wellington,  lå  der  mellem 
dem  og  de  engelske  soldater  en  vej,  der  var  styrtet  sam- 
men. Napoleon  stod  lidt  borte  og  kunne  ikke  se  den.  Han 
havde  spurgt  en  mand,  om  der  var  nogle  forhindringer  og 
havde  fået  nej  til  svar,  og  da  han  stolede  på  dette,  gav  han 
befaling  til,  at  brigaden  skulle  angribe.  Den  »Uovervinde- 
lige Brigade«  styrtede  frem,  indtil  de,  som  det  blev  sagt, 
kom  til  en  sammenstyrtet  vej,  og  så  stabledes  heste  og  ryt- 
tere oven  på  hinanden,  indtil  hele  hullet  var  fyldt  med 
levende  brokker,  som  dannede  en  bro  af  de  knuste  legemer 
af  heste  og  mænd. 

Der  findes  måske  sammenstyrtede  veje  i  vore  samfund. 
Lad  os  se  dem  og  ikke  stå  afsides  og  sige,  at  de  er  i  orden, 
når  vore  unge  mennesker  i  snesevis  farer  hovedkuls  imod 
dem.  Det  er  vor  pligt  at  imødegå  disse  forhold,  men  lad  os 
gøre  det  roligt,  lad  os  gøre  det  med  beslutsomhed  og  gå 
ind  for  det  rette.  Lad  de  mænd,  som  I  vælger  og  udnævner 
til  at  repræsentere  jer  i  jeres  samfund,  vide,  at  I  ønsker, 

at  disse  »sammenstyrtede  kløfter«  skal  lukkes,  før  flere 
menneskelige  væsener  stables  op  eller  trækkes  ned  til  øde- 
læggelsen. Men,  jeg  gentager,  når  vi  imødegår  disse  til- 
stande, må  vi  gå  ind  for  sandheden. 

Evangeliet  er  vort  anker.  Vi  ved,  hvad  det  står  for.  Og 
når  vi  ved  det,  lad  os  da  øjeblikkeligt  gøre,  hvad  der  skal 
gøres,  undgå  uansvarlig  sladder  og  ond  tale.  Lad  os  være 


det,  som  vi  bør  være,  og  gøre  hvad  der  skal  gøres   —  og 
holde  vor  tunge  under  kontrol. 


Jtl*tU  (D,  m% 

Ledetråde 

I  sidste  måned  var  søster  Christensen  og  jeg  in- 
viteret til  at  overvære  et  distriktslederskabsmøde  i 
Jylland.  Da  nattens  mørke  forsvandt,  og  dagen  brød 
frem,  stod  vi  tidligt  op  og  kørte  mod  Kalundborg 
færgehavn  uden  den  mindste  smule  forvirring.  Mor- 
genen var  klar  og  vejene  godt  afmærket,  og  vor  rejse 
til  Silkeborg  var  god  og  behagelig.  Efter  at  have 
tilbragt  en  meget  åndfuld  eftermiddag  med  møder, 
blev  vi  ført  til  en  meget  kunstfærdig  og  smuk  dansk 
restaurant.  Føreren  havde  ikke  noget  besvær  med 
at  føre  os  derhen,  for  han  vidste  nøjagtigt,  hvor  vi 
skulle  hen,  men  efter  at  vi  havde  tilbragt  en  dejlig 
aften  sammen  med  de  hellige,  vendte  vi  tilbage  til 
vor  bil,  og  til  vor  overraskelse  fandt  vi  nu  en  lavt- 
hængende tæt  tåge,  og  det  tog  os  en  rum  tid,  selv 
med  en  erfaren  fører,  at  finde  vej  ud  gennem  sko- 
ven og  ind  på  den  rigtige  vej.  Og  så  var  vi  overladt 
til  selv  at  finde  vej  i  den  tætte  tåge.  Rejsen  gik  lang- 
somt, men  dog  tåleligt,  så  længe  de  hvide  striber 
var  tydeligt  afmærket  på  vejen,  men  når  de  blev 
svagere,  fo'r  vi  næsten  vild  af  mangel  på  ledetråde. 

Det  er  omtrent  på  den  måde,  det  er  med  livets 
rejser,  når  man  skal  finde  lykken.  Som  forældre  må 
vi  sæt  le  ledetråde  for  vore  børn.  De  ønsker  at  blive 


vejledet,  at  få  at  vide  hvorledes  de  skal  leve  et 
bedre  liv,  og  at  blive  elsket,  så  de  forstår  livets  me- 
ning og  af  ledetråde  føres  ud  af  umodenhedens, 
usikkerhedens  og  forvirringens  tåge  til  et  liv  med 
lyksalig  familielykke  og  enighed,  for  Herren  sagde: 
»Hvis  I  ikke  er  ét,  er  I  ikke  mine.«  Ledetrådene  kan 
ikke  afskaffes,  fordi  den  onde  er  bestandig  på  vagt 
og  venter  på,  at  tågen  skal  pine  vort  sind,  at  de 
hvide  lige  linier,  som  fører  til  evig  lykke,  skal  blive 
svagere  og  således  foranledige,  at  vi  mister  taget  på 
livets  port,  som  fører  til  evig  lykke  i  vor  Himmelske 
Faders  nærhed. 

I  ethvert  medlems  liv  vil  der  komme  en  eller  anden 
tåge,  men  Jesu  Kristi  Kirke  af  Sidste  Dages  Hellige 
er  og  vil  altid  være  den  sande  ledetråd.  Der  kan 
ikke  være  nogen  svækkelse  af  principper,  ingen 
slaphed  i  standard.  Moderen  må  være  en  sand  sidste 
dages  hellig  moder  med  kærlighed  til  mand,  børn  og 
Kirken  med  principfaste  ledetråde.  Faderen  må  være 
husets  overhoved  og  ved  hjælp  af  præstedømmet  og 
faderskabet  sætte  et  godt  eksempel  og  gøre  luften 
klar,  så  hans  liv  er  en  ledetråd  for  både  hustru  og 
børn.  Frelserens  vej  til  lykke  er  god  og  klar,  der 
findes  ingen  tåge.  Der  er  ingen  uafmærkede  veje. 
Herren  har  åbenbaret  sin  vilje  klart  og  sundt. 

Må  vi  alle  følge  ledetrådene  og  vende  tilbage  til 
vor  Himmelske  Faders  nærhed. 

Don  L.  Christensen, 
missionspræsident. 

JCc&rlicfkedenA  prøve 

af  Richard  L.  Evans  af  De  Tolvs  Råd. 
Tale  ved  Generalkonferencen  i  Salt  Loke  City,  Utah, 

april  1966. 


Et  af  de  oftest  citerede  steder  i  Det  Nye  Testamente  er 
følgende  fra  Johannes-Evangeliet:  »Thi  således  elskede 
Gud  verden,  at  han  gav  sin  Son.  den  enbårne,  for  at  en- 
hver, som  tror  på  ham,  ikke  skal  fortabes,  men  have  evigi 
liv.«    (Johs.  3:16). 

Det  er   trøsterigt  bekrnll  Guds   kærlighed   sagt   med 

enkle  ord  —  og  hvad  Han  gjorde  med  sin  kærlighed  er 
beviset  på  den:  Han  sendte  sin  Enbårne  Søn,  så  enhver, 
der  tror  på  Ham,  skal  have  evigt  liv. 

Sæt  nu,  at  Gud  havde  elsket  verden  på  en  passiv  måde? 
Sæt  nu,  at  Han  ikke  havde  sendt  sin  Søn?  Sæt  nu,  Han 
ikke  havde  givet  os  sit  evangelium?  Sæt  nu,  Han  ikke  hav- 
de besluttet  at  frelse  menneskeheden  eller  forløse  os  fra 
døden?  Sæt  nu,  Han  havde  ladet  sine  børn  drive  omkring 
uden  plan  eller  formål  eller  råd  eller  befalinger?  Ville  det 
have  været  kærlighed? 

Det  punkt,  jeg  håber  at  nå  til  i  en  bestemt  hensigt,  er 
beviset,  prøven  på  kærlighed. 

En  leder  fornylig  i  et  medicinsk  tidsskrift  havde  en  in- 
teressant titel:  »Kærlighed  er  et  ord.«  Og  ud  fra  dette 
vendte  forfatteren  sin  opmærksomhed  mod  betydningen 
af  at  gøre  noget,  af  at  bevise,  af  at  udføre  noget.  Prøven 
for  ethvert  princip  er  hvad  det  gør,  og  prøven  for  ethvert 
menneske  er  hvad  han  gør  —  hvorledes  han  handler,  hvad 
han  bliver  —  ikke  blot  hvad  han  siger. 

»Kærlighed  er  et  ord«. 

Vi  kan  omskrive  det  og  sige,  at  tjeneste  er  et  ord,  at  liv 
er  et  ord;  for  det  er  ved  at  gøre,  ved  at  leve,  ved  at  lære  og 
ikke  blot  med  ord,  at  vi  udfører  vort  formål.  Ingen  giver  i 
virkeligheden  bevis  for  sig  selv  eller  sine  principper  ved  at 
være  neutral  eller  ligegyldig  eller  uvirksom.  Ingen  prøver 
sig  selv  ved  blot  at  tænke  eller  simpelthen  sidde  uvirksom. 

Forfatteren  til  ovennævnte  artikel  sagde,  at  i  nogle  pri- 
mitive sprog,  med  deres  få  ord,  er  beskrivelse  af  en  bevæ- 
gelse i  et  spil,  for  eksempel,  simpelthen  beskrevet  med  ét 
ord:  at  løbe.  Måske  kunne  vi  sige  noget  mere  med  færre 
ord  ved  simpelthen  at  pege  på  handlingen:  at  leve,  at  gøre. 
».  .  .  når  et  navneord  erstatter  et  udsagnsord  er  det  en 
ulempe  .  .  .«,  fordi  et  navneord  er  stillestående,  og  liv  er 
bevægelse.  Nogle  mennesker  »lægger  en  væsentlig  værdi  i 
'ting'  som  renhed  og  taknemmelighed  ...  De  tager  æren 
for  at  eje  nominelle  dyder.  Eller  de  straffer  sig  selv  for  al 
have  laster  .  .  .  (men)  vi  omgås  andre  med  verber  .  .  .  Tak- 
nemmelighed er  aldrig  blevet  født,  før  den  virkelig  har  vist 
sig  i  ord  og  gerning  .  .  .« 

Det  samme  kunne  siges  om  forstandighed,  sagde  den 
samme  læge.  Den  »er  ikke  strukturmæssig,  men  funktionel. 
Den  er  ikke  noget  man  har  eller  er.  Den  er  en  målestok 
for  hvad  man  gør.«  (William  M.  McGrath,  M.D.,  i  Medicine 
at  Work,  februar  1966).  Hvis  vi  gør  forstandige  ting,  er  vi 
forstandige.  Hvis  vi  ikke  gør  forstandige  ting,  er  vi  ikke 
forstandige. 

Handlinger  taler  virkelig  højere  end  ord. 

Hvad  angår  en  ung  dame,  som  spekulerede  på,  om  hun 
elskede  en  anden  eller  ikke,  må  man  huske  på,  at  kærlig- 
hed ikke  bare  er  et  navneord  og  ikke  bare  en  sentimental 
følelse.  Beviset  på  kærlighed  er  hvad  man  er  villig  til  at 
gøre  for  den  elskede.  Beviset  på  kærlighed  er  hvorledes 
man  opfører  sig. 


Dr.  John  A.  Widtsoe  vendte  undertiden  sin  opmærksom- 
hed mod  dette  emne:  »Kærlighedens  fuldstændige  og  væ- 
sentlige natur  vil  vi  måske  ikke  forstå«,  sagde  han,  »men 
der  er  prøver,  hvorved  man  kan  kende  den. 

Kærlighed  er  altid  grundlagt  på  sandhed  .  .  .  Løgne  og 
bedrag,  eller  andre  overtrædelser  af  den  moralske  lov,  er 
beviser  på  kærlighedens  fravær.  Kærligheden  går  til  grun- 
de ved  usandhed  ...  Så  den  elsker,  som  svigter  sin  elske- 
de, eller  tilbyder  hende  noget,  der  er  imod  sandheden,  el- 
sker hende  i  virkeligheden  ikke. 

Desuden  fornærmer  eller  skader  eller  sårer  kærligheden 
ikke  den  elskede.  Ved  denne  prøve  kan  ethvert  menneske- 
ligt forehavende,  i  fortiden  eller  nutiden,  måles  for  sin 
virkelige  værdi.  Grusomhed  er  lige  så  langt  fra  kærlighed 
.  .  .  som  sandhed  er  fra  usandhed. 

.  .  .  kærligheden  er  en  positiv,  aktiv  magt.  Den  hjælper 
den  elskede.  Hvis  der  er  trang,  prøver  kærligheden  at  af- 
hjælpe den.  Hvis  der  er  svaghed,  fortrænger  kærligheden 
den  med  styrke  .  .  .  Kærlighed,  som  ikke  hjælper,  er  en 
falsk  eller  forbigående  kærlighed. 

Lige  så  gode  som  disse  prøver  er,  findes  der  en  endnu 
større.  Sand  kærlighed  ofrer  sig  for  den  elskede  .  .  .  Det  er 
den  endelige  prøve.  Kristus  gav  af  sig  selv,  gav  sit  liv,  for 
os,  og  forkyndte  derved  virkeligheden  af  sin  kærlighed  for 
sine  dødelige  brødre  og  søstre.  Moderen  giver  af  sit  eget 
kød  og  blod  og  sætter  sit  eget  liv  på  spil  for  sit  barn.  I 
familien  må  der  findes  gensidige  ofre  mellem  mand,  hustru 
og  børn,  ellers  findes  den  virkelige  kærlighed  der  ikke.« 
(Dr.  John  A.  Widtsoe,  An  Under standable  Religion,  kap. 
8). 

Altså,  enhver,  som  vil  bevæge  nogen  til  at  gøre  noget, 
som  det  er  uværdigt  at  gøre,  eller  drage  fordel  af  nogen, 
eller  berøve  nogen  deres  dyd,  eller  fornærmer,  eller  skader 
nogen,  elsker  i  virkeligheden  ikke  den,  han  påstår  at  elske. 
Hvad  han  føler  under  sådanne  omstændigheder  er  noget, 
der*  er  mindre  end  kærlighed.  Beviset  ligger  i  handlingen. 

Og  således  er  det  med  alle  dyder.  Enten  lever  vi  et  rent 
liv,  eller  vi  gør  det  ikke.  Enten  tænker  vi  rene  tanker,  eller 
vi  gør  det  ikke.  Renhed  er  ikke  blot  et  navneord.  Det  er  et 
verbum.  Det  er  at  leve  en  bestemt  slags  liv.  Det  er  at  tænke 
bestemte  slags  tanker.  Beviset  for  det  ligger  i  at  holde 
budene. 

Godhed  er  ikke  teori,  det  er  kendsgerninger. 

Vi  tænker  måske  på  tiende  som  et  princip  og  diskuterer 
det  og  godkender  det,  men  hvis  vi  virkelig  er  overbevist  og 
omvendt,  vil  vi  betale  vor  tiende. 

Vi  tænker  måske  godt  om  missionærsystemet,  men  det 
virker  kun,  fordi  nogle  forlader  deres  hjem  og  ofrer  sig  og 
tjener  oprigtigt  —  ikke  blot  fordi  det  er  en  god  organisa- 
tion eller  idé. 

Vi  tænker  på  og  taler  måske  om  kyskhed  som  en  dyd, 
men  hvis  vi  er  omvendt  og  overbevist,  vil  vi  leve  et  kysk 
liv. 

Hvis  vi  elsker  vore  børn,  vil  vi  ikke  fordømme  dem  og 
lade  dem  gå  for  lud  og  koldt  vand.  Hvis  vi  elsker  vore 
børn,  vil  vi  ikke  lade  dem  være  i  uvidenhed  om  loven  eller 
om  budene  eller  uvidende  om,  hvorledes  de  skal  opføre 
sig,  eller  ukendte  med  sunde  arbejdsvaner,  eller  uvidende 
om  høflighed  og  anerkendelsesværdig  opførsel. 

Hvis  vi  elsker  vore  børn,  vil  vi  opmuntre  dem  til  at  for- 
berede sig  så  meget  de  kan  på  livet,  overtale  dem  til  at  er- 
hverve al  den  lærdom  og  uddannelse,  der  er  mulig.  Hvis 
vi  elsker  vore  børn,  vil  vi  holde  os  så  nær  til  dem  som  mu- 
ligt og  gøre  vort  yderste  for  at  holde  dem  fri  for  synd  og 
fra  alt,  hvad  der  kan  bringe  uorden  i  eller  skramme  deres 
liv. 

Som  forældre  findes  der  ingen  større  forpligtelser  for  os 

—  og  forsømmelse  er  ikke  bevis  på  kærlighed.  En  del  af 
vor  kærlighed  er  at  gøre  vor  pligt  i  kærlighed  og  loyalitet, 
»gennem  overbevisning,  langmodighed,  mildhed,  sagtmodig- 
hed og  uskrømtet  kærlighed: 

gennem  venlighed  og  sand  kundskab  .  .  .«  (L.  &  P.  121: 
41,42). 

Jesus  sagde:  ».  .  .  elsker  du  mig?  .  .  .  Vær  hyrde  for  mine 
får.«    (Johs.  21:16). 

Et  andet  sted  står  der  skrevet:  »Hvis  I  elsker  mig,  så 
hold  mine  befalinger!«   (Johs.  14:15). 

Abstrakte  karakteregenskaber  betyder  ikke  meget  i  sin 
rene  almindelighed.  Det  er  hvorledes  vi  lever,  hvorledes  vi 
tjener,  hvorledes  vi  underviser  vore  børn,  hvad  vi  gør  fra 
dag  til  dag,  som  både  viser  hvad  vi  er  og  bestemmer  hvad 
vi  er,  og  al  teori  og  al  spekulation,  al  citering  af  skriften, 
al  efterforskning  af  mysterierne,  og  alt  ordkløveri,  og  al 
kundskab  om  lovens  bogstav  betyder  i  den  endelige  og 
frelsende  forstand  ikke  meget,  med  mindre  vi  efterlever 
evangeliet,  med  mindre  vi  holder  budene,  med  mindre  vi 
beviser  principperne,  med  mindre  vi  lever  et  virksomt,  op- 
rigtigt og  opofrende  liv. 

Sommetider  hører  vi  nogen  sige:  »Mit  liv  er  mit  eget. 
Jeg  vil  gøre  med  det,  som  jeg  har  lyst  til.«  Men  ingens  liv 
er  hans  eget.  Alt  for  meget  af  andre  har  haft  at  gøre  med 
skabelsen  af  os  alle. 

Vi  kan  ikke  skade  os  selv  uden  at  skade  andre.  En  sorg, 
en  sygdom,  en  skændsel,  en  ulykke,  besvær  eller  vanske- 
ligheder af  en  eller  anden  slags  —  ethvert  tab  for  ens  nær- 
meste er  et  tab  for  familie  og  venner.  Vi  er  altfor  meget  en 
del  af  hinanden  til  at  det  ikke  er  således. 

Hvis  vi  elsker  vore  forældre,  ville  beviset  på  dette  så 
ikke  være  at  gøre  noget  ved  det:  at  være  taknemmelig,  at 
hjælpe  at  drage  omsorg  for  dem  i  deres  nød,  at  hædre  dem 
ved  at  være  ærbødige,  at  tage  dem  med  i  vor  fortrolighed 

—  ikke  at  gøre  dem  fortræd! 


Det  bedste  bevis  på  kærlighed  til  forældre  ville  være  et 
aktivt  bevis  på  venlighed,  betænksomhed,  påskønnelse,  re- 
spekt for  deres  lærdomme  og  deres  råd. 

Det  bedste  bevis  på  vor  kærlighed  til  vort  land  ville 
være,  ikke  hvad  vi  siger  —  eller  siger  vi  føler  —  men  at 
tjene  det,  at  holde  lovene,  at  bevare  dets  principper. 

Det  bedste  bevis  på  vor  kærlighed  til  vor  Fader  i  Himlen 
ville  være  at  leve  et  liv  i  ærefrygt  og  ærbødighed,  ikke  tage 
Hans  navn  forfængeligt,  at  leve  et  nyttigt,  retskaffent  liv 
og  holde  Hans  befalinger. 

Med  hensyn  til  dem,  som  siger  de  elsker  Kirken  —  det 
bedste  bevis  på  denne  kærlighed  ville  være  at  tjene,  at  gøre 
noget,  at  give  af  os  selv,  at  efterleve  dets  standarder,  at 
holde  budene. 

Gud  hjælpe  os  til  at  blive  medlemmer,  ikke  blot  på  med- 
lemslisterne, men  medlemmer,  som  sætter  gerning  og  tje- 
neste og  efterlevelse  af  evangeliets  krav  over  vor  egen  be- 
kvemmelighed. 

»Ikke  enhver,  der  siger  til  mig:  Herre,  Herre!  skal  kom- 
me ind  i  himmeriget,  men  den,  der  gør  min  himmelske 
Faders  vilje.«   (Matt.  7:21). 

Det  er  vigtigt  at  tro,  det  er  vigtigt  at  være,  men  det  er 
også  vigtigt  at  gøre. 

Selv  djævelen  tror.  (Se  Jas.  2:19).  »Overbevisning  er  vær- 
diløs, med  mindre  den  omsættes  i  gerning.«  (Thomas 
Carlyle). 

Tak  Gud  for  evangeliet,  for  at  Han,  som  skabte  os  i  sit 
billede,  er  en  personlig  og  bogstavelig  virkelighed,  for  Hans 
Søn,  vor  Frelser,  og  for  den  velsignede  plan  om  et  evigt 
liv  sammen  med  vore  kære. 

Tak  Gud  for  Hans  tålmodighed,  for  Hans  forståelse,  for 
Hans  trøst,  for  Hans  befalinger;  thi  det  ville  være  et  des- 
illusioneret liv  at  gå  omkring  uden  at  vide,  hvad  der  ventes 
af  os  —  elller  hvorfor.  Tak  Gud,  at  Han  sendte  sin  Enbår- 
ne Søn  for  at  vise  os  vejen,  forløse  os  fra  døden,  og  føre 
os  til  evigt  liv. 

Sammen  med  Dem  viser  jeg  min  taknemmelighed  og  lo- 
ver at  gøre  mit  bedste  for  at  vise  kærlighed  til  vor  Herre 
og  Frelser  og  Hans  Fader,  som  gav  os  livet,  ved  at  leve 
den  slags  liv,  som  de  vil  have,  vi  skal  leve,  og  jeg  giver 
Dem  mit  vidnesbyrd  om  sandheden  af  det,  som  samler  os 
her,  i  vor  Herre  og  Frelser,  Jesu  Kristi,  navn.  Amen. 


Kirken  anerkender  al  sandhed,  hvor  den  findes 


Uddrag  af  en  tale  af  ældste  Richard  L.  Evans  ved 
Generalkonferencen  i  oktober  1965 


Jeg  er  taknemmelig  over,  at  jeg  tilhører  en  Kirke,  som 
anerkender  al  skiftende  fremgang  og  som  hælder  til  prin- 
cippet om  evig  fremgang.  Jeg  er  taknemmelig  over,  at  jeg 
tilhører  en  Kirke,  som  vil  anerkende  hele  sandheden,  lige 
meget  hvem  der  opdager  den,  eller  hvor  eller  hvornår.  Og 
jeg  er  også  taknemmelig  over,  at  jeg  tilhører  en  Kirke, 
som  i  sig  har  de  grundlæggende  principper,  hvorved  vi 
kan  bedømme  det  ønskelige  eller  uønskelige,  sandheden 
eller  falskheden  ved  forandringerne,  teorierne  og  alle  de 
andre  ting,  som  kommer  og  går. 

Forandring  kan  være  fremgang  eller  det  kan  være  opløs- 
ning. Det  er  ikke  et  ord,  der  kan  anerkendes  uden  tvivl,  og 
det  er  ikke  synonymt  med  hverken  det  ene  eller  det  andet 
af  disse  to  udtryk.  Må  vi  hjælpe  vore  unge  til  at  veje  for 
og  imod,  og  må  vi  alle  veje  alle  ting  ved  hjælp  af  føl- 
gende regler: 

. .  .  Hovedstrukturen  af  Jesu  Kristi  evangelium,  som 
anerkender  al  fremgang  og  som  anerkender  al  sandhed,  er 


stadig  grundlagt  på  bl.  a.  to  hovedprincipper:  menneskets 
handlefrihed  og  den  enkeltes  evige  bestandighed,  og  alt 
hvad  der  er  i  modstrid  med  funktionen  af  eller  troen  på 
eller  den  frie  udøvelse  af  disse  to  grundlæggende  princip- 
per, er  forandring  til  det  værre  og  ikke  til  det  bedre. 

Må  vort  liv  være  smidigt  nok  til  at  tilpasse  os  til  de  for- 
andringer i  vor  tid,  som  er  nødvendige  eller  som  ikke  øde- 
lægger de  grundlæggende  principper;  men  må  vi  være 
stærke  nok  i  vor  overbevisning,  i  vor  tro  og  i  vort  forsvar 
for  dem  til  at  modstå  alle  forsøg  på  at  flytte  grundlaget  og 
bringe  den  ødelæggelse,  som  uundgåeligt  ville  følge. 

Tiderne  har  forandret  sig,  men  mange  ting  har  ikke.  Må 
Gud  hjælpe  os  til  at  skelne  og  hjælpe  os  til  at  hjælpe  vor 
ungdom  til  også  at  gøre  det,  så  vi  kan  acceptere  al  frem- 
gang og  modstå  al  opløsning  og  tilbagegang  til  ting,  som 
vi  er  kommet  bort  fra  og  som  vi  måtte  betale  dyrt. 

(Fra  Church  News  19.  februar  1966). 

C/VÅt*   (y\zcx*x* 


Cvi 


$Å   qiøx*  $>et 


af  Henry  D.  Taylor,  assistent  til  De  Tolvs  Råd. 

Tale  ved  Generalkonferencen  i  Salt  Lake  City,  Utah, 

april  1966. 


Efterhånden  som  vi  går  gennem  livet,  kan  der  komme 
krav  til  os  fra  dem,  som  er  blevet  kaldet  til  ledende  stil- 
linger, om  at  udføre  noget  arbejde  eller  påtage  os  et  eller 
andet  ansvar.  Vi  fatter  eller  forstår  måske  ikke  grunden  til 
sådanne  kaldelser  på  det  tidspunkt  og  heller  ikke  senere, 
men  i  tillid  til  dem,  der  kommer  med  kravet,  siger  vi  ja 
uden  spørgsmål. 

En  af  de  smukke  hændelser,  der  findes  i  skriften,  angår 
vore  første  forældre,  Adam  og  Eva.  Efter  at  være  drevet 
ud  af  Edens  Have  begyndte  de  at  dyrke  jorden  og  have 
herredømme  over  markens  dyr  og  spise  deres  brød  i  deres 
ansigts  sved.  De  kaldte  på  Herren  og  hørte  Hans  røst,  der 
talte  til  dem  i  retning  af  Edens  Have,  men  de  så  Ham  ikke, 
da  de  nu  var  udelukket  fra  Hans  nærhed. 

Herren  gav  dem  befaling  til  at  de  skulle  dyrke  Ham  og 
skulle  bringe  Ham  de  førstefødte  af  deres  hjorde  som  offer. 
Der  blev  ikke  givet  nogen  forklaring  på,  at  de  skulle  bringe 
disse  ofre,  og  jeg  tænker,  at  de  spekulerede  over,  hvad 
grunden  var,  men  uden  tøven  var  de  lydige  mod  Herrens 
befalinger. 

Efter  mange  dages  forløb  viste  en  engel  sig  for  Adam  og 
spurgte:  »Hvorfor  bringer  du  offer  til  Herren?«  Så  kom 
Adams  strålende,  smukke,  tillidsfulde  svar,  da  han  svare- 
de: »Jeg  ved  det  ikke,  kun  at  Herren  befalede  mig  det.« 
(Moses  5:6).  På  denne  måde  gav  dette  ædle  par  tilstrække- 
lig grund  til  deres  lydighed  mod  Herrens  befaling.  Hvilkel 
strålende  eksempel  for  os,  deres  efterkommere! 

Lydighed  mod  råd  uden  kendskab  til  grunden  dertil  kal- 
der man  ofte  blind  lydighed.  Men  lydighed  er  ikke  blind, 
hvis  den  er  baseret  på  tro  —  ubetinget,  tillidsfuld  tro. 

Vidunderlige  gerninger  kan  udføres  gennem  tro  og  lydig- 
hed. Medens  profeten  Nephi  var  i  ørkenen,  blev  han  af 
Herren  instrueret  om  at  bygge  et  fartøj,  hvormed  han  kun- 
ne krydse  over  de  mægtige  vande.  For  hans  tvivlende  brød- 
re syntes  dette  at  være  et  umuligt  arbejde.  Men  Nephi  vid- 
ste, at  det  kunne  gøres  og  begyndte  at  fabrikere  værktøj  og 
samle  materialer  til  sin  vigtige  opgave.  Da  han  fortalte  sine 
brødre  om  sine  hensigter,  knurrede  og  spottede  de  og 
sagde:  »Vor  broder  er  en  dåre,  thi  han  tror,  han  kan  bygge 
et  fartøj;  ja,  han  tror  ligeledes,  at  han  kan  sætte  over  disse 
store  vande.«   (/  Nephi  17:17). 

Til  trods  for  deres  skepsis  og  spot  blev  Nephi  rørt  af 
lydighedens  ånd  og  havde  tro  og  tillid  til,  at  Herren  ville 
åbne  en  udvej  for  ham,  så  han  kunne  udføre  den  befaling, 
han  havde  modtaget.  Ydmygt  og  dog  majestætisk  i  sin  til- 
lid forkyndte  han  for  sine  brødre:  ».  .  .  dersom  Gud  havde 
befalet  mig  at  gøre  alle  ting,  så  kunne  jeg  gøre  det.  Om 
han  ville  befale  mig  at  sige  til  dette  vand:  Bliv  til  jord,  så 
ville  det  blive  til  jord,  og  dersom  jeg  ville  sige  dette,  ville 
det  ske.«   (/  Nephi  17:50). 

En  anden  gribende  hændelse,  som  er  berettet  i  den  hel- 
lige skrift,  lærer  os  en  magtfuld  lektie,  som  vi  kan  have 
gavn  af.  Som  en  hengiven  og  kærlig  fader  må  Abrahams 
hjerte  være  blevet  tungt,  da  han  fik  befaling  om  at  tage 


sin  elskede  søn,  Isak,  med  op  på  bjerget  og  bringe  ham  som 
offer.  Og  dog  sagde  han,  med  urokkelig  tro  og  fast  tillid 
til  Herren,  ja  til  opgaven.  Han  var  pligtopfyldende  lydig. 
Han  blev  imidlertid  barmhjertigt  befriet  for  den  strenge 
udfordring,  Herren  havde  lagt  på  ham.  Men  han  var  blevet 
prøvet.  For  hans  trofasthed  og  lydighed  gav  Herren  Abra- 
ham denne  vidunderlige  forjættelse:  ».  .  .  i  din  sæd  skal 
alle  jordens  folk  velsignes,  fordi  du  adlød  mig!«  (1.  Mos. 
22:18). 

I  gamle  dage  var  det  at  bringe  brændofre  et  emne,  som 
der  gentagne  gange  blev  belært  om  og  som  blev  fremhæ- 
vet. Øjensynligt  var  der  mange  diskussioner  om,  hvilken 
praksis,  der  var  mest  vigtig,  offer  eller  lydighed.  Samuel, 
profeten,  stillede  Saul,  som  han  underviste,  spørgsmålet: 
»Mon  Herren  har  lige  så  meget  behag  i  brændofre  og  slagt- 
ofre som  i  lydighed  mod  Herrens  røst?«  og  så,  uden  at 
vente  på  svar,  gav  han  dette  inspirerende  svar:  »Nej,  at 
adlyde  er  mere  værd  end  slagtoffer,  og  at  være  lydhør  er 
mere  værd  end  væderfedt.«  (/.  Sam.  15:22).  Hvor  magtfuld 
er  ikke  denne  lektie  om  betydningen  af  lydighed  for  Adam, 
Abraham,  Saul  og  også  for  os. 

Hvad  nu  med  vor  egen  tid?  Når  vi  læser  de  daglige  avi- 
ser, ser  fjernsyn  og  lytter  til  radioen,  bliver  vi  opmærksom- 
me på  den  uro,  der  eksisterer  i  verden  i  dag.  Krige,  blods- 
udgydelser, optøjer  og  lovløse  handlinger  er  karakteristi- 
ske for  vore  dage.  De  er  beviser  på  nogle  menneskers  øn- 
sker om  uretmæssig  magt,  mangel  på  hensyn  til  andres 
rettigheder,  ligegyldighed  over  for  fastsatte  love,  og  en  ten- 
dens til  at  være  dissentere.  Fængslerne  i  dag  er  overfyldt 
med  den  slags  personer.  Som  vi  alle  ved,  er  det  nødven- 
digt^  for  de  lovgivende  at  vedtage  en  lovgivning,  som  be- 
skytter den  lovlydige  majoritets  rettigheder  imod  den  op- 
rørske minoritet. 

Men  disse  egenkærlige,  selvudnævnte  dissentere,  hvis  in- 
spiration kommer  fra  en  ond  kilde  i  stedet  for  fra  en  gud- 
dommelig kilde,  har  ikke  lært  at  skønne  på  den  fred  og 
glæde,  som  kommer  ind  i  sjælen  ved  at  adlyde  landets  love 
og  overholde  Herrens  befalinger. 

Frelseren  derimod  hengav  sig  til  princippet  lydighed 
mod  den  guddommelige  lov.  Apostlen  Paulus  hentydede  til 
Ham,  da  han  sagde:  »Skønt  han  var  Søn,  lærte  han  lydig- 
hed af  det,  han  led,  og  da  han  havde  nået  fuldendelsen, 
blev  han  ophav  til  evig  frelse  for  alle,  som  er  lydige  mod 
ham.«   (Heb.  5:8-9).  Skulle  vi  ikke  følge  Herrens  eksempel? 

I  vor  tid  bliver  der,  gennem  inspiration  fra  Herren,  givet 
mange  værdifulde  programmer  til  Kirken.  Disse  program- 
mer har  Generalautoriteternes  påtegning,  godkendelse  og 
velsignelse.  Lytter  vi  til  disse  Herrens  udvalgte  tjenere,  som 
forbereder  disse  værdifulde  hjælpemidler  for  os?  Er  vi 
lydige  mod  de  råd,  som  kommer  til  dem  gennem  inspira- 
tion og  åbenbaring  fra  vor  Himmelske  Fader? 

Vi  kunne  udmærket  som  enkeltpersoner  og  som  forældre 
stille  os  selv  følgende  spørgsmål: 

»Har  jeg  i  disse  gode  og  gunstige  tider  samlet  en  pas- 

sende  reserve  af  føde,  klæder  og  pengemidler  til  at  sørge 
for  mig  og  min  familie  i  tilfælde  af  sygdom,  nød  eller  ar- 
bejdsløshed? 

Lever  jeg  på  en  sådan  måde,  at  mit  liv  vil  være  en  in- 
spiration og  et  eksempel  for  andre?  og  følger  jeg  profetens 
råd,  når  han  erklærer,  at  hvert  medlem  skulle  være  en 
missionær? 

Samler  jeg  min  familie  om  mig  hver  uge  til  en  hjemme- 
aften  og  studerer  evangeliet? 

Har  jeg  omhyggeligt  analyseret  mine  familieoptegnelser 
og  givet  mig  til  at  efterforske  dem  for  at  fuldføre  historien 
om  mine  forfædre?« 

Gennem  århundrederne  har  Herren  givet  mange  forsik- 
ringer om  sit  ønske  om  at  udøse  velsignelser  over  folket, 
men  Han  har  gjort  det  lige  så  klart,  at  velsignelser  er  be- 
tinget af  lydighed  og  villighed  til  at  adlyde  Hans  befalin- 
ger. Moses  lovede  i  sin  tid  Israels  børn: 

»Men  dersom  du  adlyder  Herren  din  Guds  røst  og  hand- 
ler efter  alle  hans  bud,  som  jeg  i  dag  pålægger  dig,  så  vil 
Herren  din  Gud  sætte  dig  højt  over  alle  folk  på  jorden; 

og  alle  disse  velsignelser  vil  komme  over  dig  og  nå  dig, 
dersom  du  adlyder  Herren  din  Guds  røst.«   (5.  Mos.  28:1-2). 

Og  nu  i  de  sidste  dage  har  Herren  igen  gjort  det  ganske 
klart,  at  Han  er  villig  til  at  velsigne  de  trofaste.  Dette  er 


ganske  tydeligt  i  denne  forsikring:  »Jeg,  Herren,  er  for- 
pligtet, når  I  gør,  hvad  jeg  siger,  men  når  I  ikke  gør,  hvad 
jeg  siger,  har  I  intet  løfte.«  (L.  &  P.  82:10). 

Dette  harmonerer  med  den  udtalelse,  som  Profeten  Jo- 
seph Smith  erklærede,  han  havde  gjort  til  en  regel  i  sit  liv 
og  fulgte  hver  dag.  Det  var  ganske  simpelt  følgende:  »Når 
Herren  befaler,  så  gør  det!«  (Documentary  History  of  the 
Church,  Vol.  2,  p.  170). 

Må  jeg  have  lov  til  at  understrege  endnu  en  tanke?  I 
dette  år,  1966,  er  der  lagt  fornyet  eftertryk  på  betydningen 
af  hjemmet  og  dyrkelsen  af  kærlighedens  ånd  der.  Lytten- 
de og  med  modtagelige  hjerter  bør  vi  høre  efter  vor  elske- 
de profet,  Præsident  McKays  ord,  da  han  gav  os  følgende 
råd:  ».  .  .  lad  os  aldrig  tabe  princippet  lydighed  af  syne. 

Lydighed  er  himlens  første  lov,  og  det  er  hjemmets  lov. 
Der  kan  ikke  findes  nogen  sand  lykke  i  hjemmet  uden  ly- 
dighed —  lydighed,  som  er  opnået,  ikke  ved  fysisk  magt, 
men  ved  den  guddommelige  egenskab  kærlighed.«  (Trea- 
sures  of  Life,  p.  329). 

At  vi  må  være  velsignet  med  de  rige  belønninger,  som 
kommer  til  de  trofaste  gennem  overholdelse  af  det  smukke 
princip  lydighed  mod  alt,  hvad  Herren  befaler,  er  min 
ydmyge  bøn  i  vor  Herre,  Jesu  Kristi  navn.  Amen. 


Referat  af  distriktskonferencen 


i  København  den  3.  og  4.  september 


Konferencen  indledtes  lørdag  den  3.  september  med  præ- 
stedømmets møde,  som  var  under  præsidium  af  ældste 
Howard  W.  Hunter  af  de  Tolv  Apostles  Råd  og  under  le- 
delse af  distriktspræsident  Orla  Rasmussen. 

Efter  den  indledende  sang  og  bøn  og  optælling  talte  først 
broder  William  Ørum  Petersen  fra  Salt  Lake  City,  Utah. 
Talen  omhandlede  enighedsprincippet  ud  fra  Kristi  ord  og 
fortællinger  om  missionærer.  Broder  Petersen  citerede  be- 
retningen om  Kristi  ord  til  Peter:  »Vogt  mine  lam«,  og  vi- 
dere »Elsker  du  mig?«,  og  sluttede  med  at  bære  sit  vidnes- 
byrd og  bede  brødrene  løfte  i  flok. 

Efter  en  orgelsolo  ved  broder  Erik  Andersen  talte  missi- 
onspræsident  Don  L.  Christensen  om  præstedømmets  kraft, 
om  al  skabelse  ved  præstedømmets  kraft,  og  udtalte,  at 
bærere  af  præstedømmet  ikke  brugte  deres  præstedømme 
nok.  Vi  skulle  være  mere  villige  til  at  bruge  det  ved  at 
salve  vore  syge,  opbygge,  lede  osv.  Vi  har  allesammen  pro- 
blemer, og  vi  kan  kræve  hjælp  fra  præstedømmet,  og 
vi  bør  altid  søge  hjælp  i  vore  problemer  fra  Herren  gen- 
nem vor  grenspræsident.  Fortalte  om  en  faders  rettigheder 
som  patriark  over  sin  familie. 

Derefter  talte  ældste  Howard  W.  Hunter,  først  om  den 
arv,  han  selv  havde  fået  fra  sine  bedsteforældre  —  nemlig 
evangeliet.  Takkede  for  det  fællesskab,  Kirken  gav,  og 
fordi  vi  har  en  levende  profet  i  dag,  der  talte  med  Herren, 
og  kom  derefter  ind  på  det  nye  samarbejdsprogram,  der 
havde  to  grene,  nemlig:  organisation  +  evangeliet.  Fortalte, 
at  Præsident  McKay  altid  havde  følt,  at  Kirken  havde  taget 
noget  af  ansvaret  for  familiens  undervisning  i  evangeliet. 
Kirken  havde  gjort  erfaringer,  der  bevirkede,  at  overalt  på 
jorden  ville  man  nu  have  ens  lektiemateriale.  Vi  havde  tid- 
ligere haft  så  mange  forskellige  programmer  i  hver  alders- 
gruppe, hvorimod  man  nu  havde  et  program,  der  sørgede 
for,  at  hver  aldersgruppe  fik  den  undervisning,  de  havde 


øjeblikkeligt  behov  for,  så  alle  til  sidst  havde  lært  alle 
Kirkens  grundprincipper.  Dette  nye  program  blev  kort  for- 
klaret rent  organisationsmæssigt,  hvorefter  ældste  Hunter 
bar  vidnesbyrd  om  dette  nye  af  Gud  inspirerede  program. 
Han  bad  brødrene  erindre,  at  Kirkens  administration  er  den 
mest  effektive  i  verden,  fordi  den  er  inspireret  af  Gud,  og 
bad  os  huske  to  ting  i  vort  præstedømme  —  nemlig  kærlig- 
hed og  retfærdighed.  Har  mennesket  fred  i  hjertet,  vil  der 
være  fred  i  verden,  selv  om  vi  kun  er  nogle  få  i  begyndel- 
sen, og  han  bad  til,  at  vi  måtte  erindre  kærlighed  i  vort 
præstedømmes  udøvelse. 

Til  stede  ved  præstedømmets  møde  193. 

Samtidig  med  præstedømmets  møde  holdt  Hjælpeforenin- 
gen møde,  og  her  talte  bl.  a.  søster  Marva  Christensen  og 
søster  Hunter. 

Lørdag  aften  blev  der  afholdt  koncert  under  ledelse  af 
broder  Jørgen  Ljungstrøm.  Til  stede  311. 

Søndag  formiddag  holdtes  mødet  i  Mercur  Teatret  og 
var  under  ledelse  af  distriktspræsident  Orla  Rasmussen  og 
under  præsidium  af  ældste  Howard  W.  Hunter. 

Efter  indledende  sang  og  bøn  blev  der  foretaget  en  del 
afløsninger  og  opretholdeiser  ved  distriktspræsidenten, 
hvorefter  ældste  Hunter  fik  ordet  for  at  redegøre  for  den 
omorganisering  af  Københavns  grene,  der  af  Generalauto- 
riteterne var  blevet  accepteret,  og  som  gik  ud  på,  at  Cen- 
trum Gren  og  Søndre  Gren  slås  sammen  til  én  gren  under 
navnet  København  Gren. 

Som  grenspræsident  for  København  Gren  blev  opretholdt 
broder  Jens  Kristoffersen. 

Efter  sang  af  Primarybørnene  talte  derefter  først  broder 
Jørgen  Ringheim  og  så  broder  Jørgen  Ljungstrøm,  og 
nogle  af  vore  unge  medlemmer  blev  uforberedt  kaldt  op 
for  at  sige  nogle  få  ord. 

Efter  et  musiknummer  talte  distriktspræsident  Orla  Ras- 

mussen  over  emnet  »Hvem  er  din  næste?«,  hvorefter  mis- 
sionspræsident  Don  L.  Christensen  holdt  en  kort  tale,  hvori 
han  udtrykte  sin  tak  og  store  kærlighed  til  alle  tidligere 
ledere  i  missionen  og  distrikt  og  grene.  Han  bad  alle  have 
kærlighed,  tro  og  tillid  til  vore  ledere  og  støtte  program- 
met. 

Efter  at  forsamlingen  havde  sunget  »Guds  Ånd  som  en 
ild«  talte  ældste  Howard  W.  Hunter,  udtrykte  sin  taknem- 
melighed og  fortalte,  at  der  i  den  kommende  uge  skulle  af- 
holdes en  konference  for  missionspræsidenter  her  i  Køben- 
havn og  bad  alle  søskende  støtte  lederne  med  deres  tro  og 
bønner  og  gøre  alt,  hvad  de  blev  bedt  om.  Bragte  hilsen 
fra  Præsident  McKay  og  fortalte,  at  han  tænker  på  alle, 
unge  som  gamle  og  beder  for  alle  nationers  ledere.  Vi 
skulle  være  gode  eksempler.  Dette  er  Jesu  Kristi  evangeli- 
um. 

Mødet  sluttede  med  en  herrekvartet  og  bøn  ved  broder 
Harry  Petersen. 

Til  stede  531. 

Søndag  eftermiddag  blev  der  i  kirken  på  Priorvej  afholdt 
et  lederskabsmøde,  hvor  det  nye  M-M  (Medlem-Missionær)  - 
program  blev  præsenteret  for  indbudte  medlemmer.  Missi- 
onspræsident  Don  L.  Christensen  og  ældste  Howard  W. 
Hunter  bar  deres  vidnesbyrd  om  dette  programs  effekti- 
vitet. 

Til  stede  ca.  150. 

Konferencens  hovedmøde  afholdtes  kl.  16  i  Mercur  Tea- 
tret og  var  også  under  præsidium  af  ældste  Howard  W. 
Hunter  og  under  ledelse  af  distriktspræsident  Orla  Ras- 
mussen. 

Efter  indledning  med  sang,  bøn  og  en  del  bekendtgørel- 
ser, bl.  a.  om  mødetider  for  de  nye  grene  i  København,  fik 
broder  Jørgen  W.  Schmidt  overladt  talerstolen  til  uddeling 
af  belønninger  fra  »Festinord. 

Efter  en  solosang  talte  broder  Benny  Linden,  der  var 
blevet  indsat  som  rådgiver  til  missionspræsident  Don  L. 
Christensen.  Han  nævnte  først  eksempler  på  arbejdet  med 
det  nye  M-M-program  fra  Amerika  og  bad  indtrængende 
alle  om  at  tage  del  i  arbejdet  på  at  bygge  kirken  på  Magle- 
gårds alle,  og  at  lederne  gik  i  spidsen.  Gav  eksempler  på 


samarbejde,  kærlighed  og  lydighed  —  da  vil  vi  opnå  cele- 
stial  herlighed  ved  at  arbejde,  ofre  og  adlyde. 

Efter  et  par  sange  af  koret  talte  søster  Marva  Christen- 
sen, som  først  lakkede  for  den  venlighed,  deres  familie 
havde  mødt  lige  siden  deres  ankomst  til  missionen  og  fort- 
satte med  at  redegøre  for  det  nye  M-M-programs  gode  bud- 
skab. Bar  vidnesbyrd  om  Kirkens  ledere  og  evangeliet  og 
sluttede  med  at  bede  Herren  velsigne  alle  i  missionen. 

Derefter  talte  søster  Hunter,  som  først  udtrykte  sin  glæ- 
de over  at  være  til  stede  og  sin  tak  for  de  to  missionærer, 
der  omvendte  hendes  forfædre.  Fortalte  beretningen  om 
disse  forfædre  og  bad  missionærerne  ikke  glemme,  at  de 
aldrig  vidste  hvor  mange  den  ene  sjæl  de  omvendte  kunne 
blive  til,  og  sluttede  med  at  bære  sit  vidnesbyrd. 

Missionspræsident  Don  L.  Christensen  holdt  derefter  sin 
»korte«  tale:  Himlen  er  på  jorden  i  mit  hjem,  og  jeg  håber, 
den  også  er  det  i  dit  hjem! 

Til  slut  talte  ældste  Howard  W.  Hunter.  Han  talte  først 
om  sin  danske  afstamning,  hans  bedstemoder  er  født  Ras- 
mussen, og  dernæst  om  Kirken,  som  fra  at  være  en  lille 
kirke  nu  er  vokset  til  at  være  en  international  kirke,  og 
gav  eksempler  på  dette  ved  bl.  a.  at  fortælle  om  en  nylig 
rejse  gennem  Sydeuropa.  Vor  religion  er  en  del  af  vort  liv, 
vort  hjem,  vort  arbejde.  Dette  udvikler  en  stærk  familie- 
nation —  at  vide,  at  hvad  der  bringer  os  lykke  her,  vil 
bringe  os  lykke  i  livet  herefter,  er  godt  at  vide.  Talte  om 
apostle  og  om  den  ydmyghed  og  tro,  de  havde  i  deres 
simple  livsførelse.  Citerede  Kristi  ord  i  Bjærgprædikenen  — 
lykke  kommer  fra  de  beskedne  ting  i  livet,  og  mange  af  os 
lærer  det  først  sent  i  livet.  På  grund  af  Kristi  opstandelse 
fra  de  døde  blev  der  bragt  os  alle  en  personlig  frelse,  og 
vi  vil  alle  opstå,  om  vi  vil  det  eller  ej.  Tro  er  den  store 
prøve  i  livet.  Bar  vidnesbyrd  om  evangeliet  og  sagde,  at 
han  havde  fået  det  på  samme  måde  som  vi,  og  at  vi  kunne 
få  et  vidnesbyrd  ved  at  ønske  at  kende  sandheden.  Han 
bad  til,  at  vi  måtte  have  glæde  og  lykke  i  livet  ved  at  efter- 
leve evangeliet,  og  velsignede  med  den  magt,  han  havde, 
menigheden  til  at  efterleve  evangeliet,  så  det  søde  i  evan- 
geliet måtte  komme  til  os.  —  Til  stede  561. 

J.K. 


Richard  lu.  Evans  præsident  for  Rotary 


Ældste  Richard  L.  Evans  af  De  Tolvs  Råd  er  blevet  den 
nye  præsident  for  den  verdensomspændende  organisation 
ROTARY  INTERNATIONAL.  Han  blev  udnævnt  ved  fore- 


ningens 57.  årlige  kongres,  der  blev  afholdt  i  Denver,  Co- 
lorado, i  dagene  12.-16.  juni,  med  virkning  fra  1.  juli. 

ROTARY  er  en  kosmopolitisk  organisation  af  ledende 
forretningsmænd  og  akademikere  i  mere  end  12.000  sam- 
fund i  132  lande  og  med  næsten  600.000  medlemmer  over 
hele  verden.  Under  præsident  Evans'  administration  vil 
ROTARY's  vigtigste  formål  være  at  nære  international  for- 
ståelse for  »en  bedre  verden  gennem  ROTARY«. 

Blandt  de  mange  rosende  artikler  i  aviserne  ved  hans 
udnævnelse  er  følgende  fra  The  Deseret  News: 

»Ældste  Evans's  liv  er  den  klassiske  historie  om  en  ame- 
rikaners succes:  en  ung  mand  opdraget  af  en  ydmyg  mo- 
der, der  var  enke,  som  opnåede  usædvanlige  resultater,  der 
har  medført  anerkendelse  i  vide  kredse  og  har  givet  ham 
høje  ansvarsfulde  og  ærefulde  stillinger,  og  nu  præsident 
for  verdens  førende  hjælpeorganisation.  Og  dog,  til  trods 
for  alt  ansvar  og  anerkendelse  bliver  ældste  Evans  ved 
med  at  være  en  ydmyg,  næsten  sky  mand,  som,  for  at 
citere  Aristofanes,  ved,  at  'medens  hans  laurbær  voksede, 
holdt  han  altid  for  øje  de  højder,  der  endnu  lå  ubesejrede 
foran  ham!'« 

(Fra  Improvement  Era,  august  1966) 

Wlåneden& 

SPØRGSMÅL 


Af    Joseph    Fielding    Smith,    præsident    for    De    Tolv    Apostles    Råd 


Omvendelse  og  syndsforladelse 


Spørgsmål: 

Hvorledes  vil  tilstanden  være  for  dem,  som  har  begået 
synd,  hvis  deres  synder  ikke  afsløres  og  de  går  ustraffet 
gennem  dette  liv? 
Svar: 

Leksikonnet  giver  os  følgende  fortolkning  på  at  begå 
synd:  Synd  er  overtrædelse  af  en  regel  eller  et  krav,  for- 
sømmelse eller  negligering  af  en  guddommelig  lov  eller  be- 
faling. 

Nogle  synder  er  mere  alvorlige  end  andre  og  mindre 
lette  at  vende  sig  fra.  Der  er  synder,  som  ikke  kan  tilgives, 
som  f.  eks.  mord,  uden  at  den  skyldige  straffes  med,  at 
hans  blod  udgydes.  (/.  Mos.  9:6).  Al  synd,  uanset  af  hvad 
natur  den  er,  er  en  overtrædelse  af  en  indstiftet  lov  eller 
befaling  og  er  derfor  strafværdig,  med  mindre  man  betaler 
prisen.  Denne  pris  kan  være  med  fysisk  eller  mental  lidelse 
eller  ved  at  man  på  anden  måde  betaler  skylden.  Skriften 
meddeler  os,  at  for  enhver  synd  må  der  gives  kompensa- 
tion, enten  ved  omvendelse  eller  straf. 

Naturligvis  kan  Herren  ikke  se  på  synd  med  den  »mind- 
ste grad  af  overbærenhed«.  Retfærdigheden  kræver,  at  der 
må  være  gengældelse  for  overtrædelse  af  enhver  guddom- 
melig lov.  Et  menneskeligt  væsen  kan  få  tilgivelse  for  over- 
trædelse af  en  guddommelig  lov  gennem  omvendelse  og 
trofast  venden  sig  bort  fra  synden. 

Der  er  nogle  synder,  som  i  henhold  til  skriften  er  vær- 
dige til  overtræderens  død.  Dette  er  en  guddommelig  lov. 
Der  må  finde  gengældelse  sted  på  en  eller  anden  måde  for 
enhver  synd.  Af  denne  grund  kom  vor  Forløser,  Jesus  Kri- 
stus, ind  i  denne  verden  og  led  en  pinefuld  død  for  at  sone 
for  deres  synder,  som  vil  omvende  sig  og  holde  Hans  befa- 
linger. Dette  kaldes  stedfortrædende  forløsning  fra  synden. 

Alle  de,  som  omvender  sig  og  accepterer  evangeliet,  bli- 


ver forløst  uden  at  måtte  betale  en  pris  i  form  af  lidelse 
eller  straf.  Med  hensyn  til  denne  store  velsignelse,  som 
kommer  til  os,  sagde  Herren  gennem  åbenbaring  til  Pro- 
feten Joseph  Smith: 

»Thi  se,  jeg,  Gud,  har  lidt  dette  for  alle,  for  at  de,  som 
vil  omvende  sig,  ikke  skal  lide. 

Men  dersom  de  ikke  vil  omvende  sig,  må  de  lide,  ligesom 

jeg- 
Og  mine  lidelser  gjorde,  at  selv  jeg,  Gud,  den  største  af 
alle,   skælvede   af  smerte   og  blødte  fra  hver   pore   og  led 
både   på   legeme   og   sjæl   og   ønskede,   at   jeg   ikke   skulle 
drikke  den  bitre  kalk. 

Dog,  ære  være  Faderen,  jeg  tømte  den  og  fuldendte 
mine  forberedelser  for  menneskenes  børn.«  (L.  &  P.  19- 
16-19). 

Den  guddommelige  lov  om  gengældelse  krævede,  at  en 
forsoning  må  finde  sted  for  enhver  synd,  ellers  er  der  in- 
gen tilgivelse.  I  sin  store  barmhjertighed  kom  Guds  Søn  til 
denne  verden  og  tilbød  sig  som  offer  for  at  forløse  hele 
menneskeheden  fra  Adams  fald  og  forløse  ethvert  menne- 
ske fra  dets  personlige  synder  på  betingelse  af  trofast  om- 
vendelse og  anerkendelse  af  den  guddommelige  frelsens 
plan.  Ydermere  kom  Han  for  at  erstatte  døden  med  udøde- 
lighed. Denne  genoprettelse  er  ikke  blot  for  dem,  som 
anerkender  Jesu  Kristi  evangelium,  men  den  udstrækker 
sig  også  til  enhver  levende  ting  på  jorden  og  endog  til  jor- 
den selv,  thi  jorden  må,  ligesom  alle  skabninger  på  den, 
gå  gennem  dødens  prøvelser  og  fornys  ved  en  opstandelse, 
baseret  på  vor  Frelsers  forsoning.  Så  skriften,  der  er  givet 
ved  guddommelig  befaling,  fortæller  os,  at  jorden  også 
skal  forløses  og  vil  blive  et  celestialt  legeme  og  bolig  for 
de  retfærdige. 

Joseph  Fielding  Smith. 


Ny  rådgiver  i  missionspræsidenAskabet 


hus. 


Ved  distriktskonferencen  i  Kø- 
benhavn d.  4.  september  blev  bro- 
der Benny  Arvid  Linden,  Køben- 
havn Nordre  Gren,  beskikket  af 
ældste  Howard  W.  Hunter  af  de 
Tolvs  Råd  som  rådgiver  til  missi- 
onspræsident  Don  L.  Christensen 
og  blev  opretholdt  ved  distrikts- 
konferencerne  i  København  oa  År- 


benhavn  og  blev  døbt  i  Kirken  den  18.  oktober  1959. 
Han  blev  ordineret  til  ældste  den  19.  juni  1960  og  har  ar- 
bejdet som  præsident  i  G.U.F.,  som  rådgiver  i  Københavns 
Nordre  Grens  paræsidentskab,  som  rådgiver  i  distriktspræ- 
sidentskabet  i  København  og  som  rådgiver  til  missions- 
præsident  Levi  B.  Thorup.  Derefter  opholdt  han  sig  nogle 
år  i  New  York,  hvorfra  han  vendte  hjem  for  nogle  måne- 
der siden. 

Vi  beder  Gud  velsigne  præsident  Linden  i  det  store,  an- 
svarsfulde kald,  der  nu  er  pålagt  ham. 


Præsident    Linden    er    født    den    26.    april    1920    i    Kø- 

Ansvarets  f opdeling 


af 

Lenore  C.  Gundersen 

Medlem  af  Hjælpeforeningens  Generalbestyrelse 

Tidligere  præsidentinde  for  Hjælpeforeningen  i 

Den  norske  Mission 


Hvis  Hjælpeforeningen  skal  være  vel  organiseret  og  ar- 
bejdet kunne  tilrettelægges  godt,  må  mange  søstre  i  fore- 
ningen medvirke.  Denne  medvirken  er  fundamental  for  sø- 
strenes udvikling  og  for  Kirkens  som  helhed.  I  Skrifterne 
læser  vi,  at  vi  bør  »virke  med  iver  for  en  god  sag«.  Jo 
flere  søstre  vi  kan  få  til  at  »virke  med  iver«  i  Hjælpefore- 
ningens sag,  des  bedre  bliver  deres  forståelse  af  Evangeliet, 
og  des  mere  produktiv  vil  vor  forening  blive.  Vidnesbyrd 
udvikles,  og  ledere  oplæres  ved  nært  samarbejde  med  an- 
dre. 

Lad  os  tænke  lidt  over,  hvad  der  sker,  når  vi  fordeler 
ansvaret.  En  leder,  som  får  hjælp  fra  andre,  kan  gøre  mere 
og  gøre  det  bedre  og  hurtigere,  end  hvis  hun  gør  det  hele 
selv.  Det  er  blevet  sagt,  at  det  er  et  fundamentalt  princip 
inden  for  Kirken,  at  når  man  giver  en  noget  at  arbejde 
med,  bør  man  også  give  ham  myndighed  og  kraft  til  at 
udføre  det. 

Vi  giver  altså  først  en  søster  en  opgave.  Derefter  fortæl- 
ler vi  hende,  at  hun  har  den  myndighed,  som  er  nødven- 
dig, for  at  hun  kan  udføre  den  opgave,  og  at  hun  vil  få 
kraft  til  at  gennemføre  den,  når  hun  beder,  arbejder  og 
overvejer  den.  Vi  fortæller  hende  også,  at  når  hun  påtager 
sig  opgaven,  er  det  hendes  ansvar  at  sørge  for,  at  den  bli- 
ver gennemført  tilfredsstillende. 

Hjælpeforeningens  præsidentinde  overgiver  for  eksempel 
arbejdsmødets  aktiviteter  til  en  af  sine  rådgivere.  Den  an- 
den får  til  opgave  at  overvåge  uddannelsen  gennem  lek- 
tierne. Den  rådgiver,  som  nu  har  opgaven  med  arbejds- 
mødet, overdrager  en  del  af  ansvaret  til  arbejdsmødets  le- 
der. Denne  leder  vil  måske  gerne  have  en  komité  til  at 
hjælpe  sig  med  de  mange  grene  af  dette  program.  Hun 
diskuterer  med  rådgiveren,  og  sammen  vælger  de  navne  på 
søstre,  der  har  særlige  talenter  og  er  specielt  interesserede 
i  de  områder  af  huslig  uddannelse,  som  man  ønsker  at  be- 
skæftige sig  med.  Når  rådgiveren  har  fået  disse  navne  god- 
kendt af  præsidentskabet  og  de  af  dem  er  blevet  kaldet  til 
at  tjene,  så  tager  lederen  ledelsen  af  disse  aktiviteter.  Hun 
kan  f.  eks.  bede  en  af  dem  om  at  lede  strikkeafdelingen  og 
giver  hende  samtidig  myndighed  til  at  samle  nye  idéer  til 
artikler,  der  kan  bruges  til  den  årlige  basar,  eller  ting,  som 
søstrene  gerne  vil  fremstille  til  eget  brug.  Lederen  kan 
overdrage  til  en  anden  søster  at  forberede  demonstrationer, 


der  kan  lære  medlemmerne  mere  om  deres  husførelse  (én 
kan  demonstrere  madlavning,  en  anden  rengørings-  og 
rensemetoder,  forskellige  slags  håndarbejder,  etc).  En 
tredje  kan  få  overdraget  at  sørge  for  materialer  og  mønstre 
til  broderier,  forklæder  etc. 

Under  fordelingen  af  disse  opgaver  skal  lederen  huske 
på,  at  en  søster  arbejder  bedst,  når  hun  ganske  bestemt 
ved,  hvad  hendes  opgave  går  ud  på.  Skal  hun  lære  sin  egen 
færdighed  videre?  Nøjagtig  hvor  megen  myndighed  har 
hun?  Skal  hun  medvirke  ved  den  årlige  basar?  Hvornår 
skal  hun  rapportere  og  til  hvem?  Hvad  sker  der  med  de 
oplysninger,  hun  bringer  lederen? 

Hver  af  disse  søstre  i  komitéen  er  specielt  ansvarlige 
over  for  arbejdsmødelederen.  Når  denne  har  fået  samlet 
alle  oplysninger  fra  komitéen,  plus  alle  de  idéer,  hun  selv 
kan  samle,  diskuterer  hun  aktiviteterne  med  rådgiveren, 
som  forelægger  dem  ved  præsidentskabets  bestyrelsesmø- 
der. Her  vil  de  blive  diskuteret  i  lyset  af  hele  foreningens 
program  og  de  nødvendige  bestemmelser  vil  blive  truffet. 
Rådgiveren  mødes  derefter  med  arbejdslederen  til  plan- 
lægning af  årsprogrammet  for  denne  afdeling.  Når  dette 
er  gjort,  mødes  lederen  med  komitéen,  fortæller  dem  om 
årets  plan,  og  hvilken  rolle  hver  af  dem  vil  komme  til  at 
spille  i  den.  Man  vil  også  her  diskutere,  hvorledes  man 
kan  få  alle  søstrene  til  at  medvirke  i  denne  gren  af  Hjælpe- 
foreningen. 

Selv  om  der  er  mange  søstre,  der  får  særlige  opgaver 
overdraget,  bør  alle  arbejde  sammen  som  én.  Alle  må  være 
enige  i  at  sørge  for,  at  en  beslutning  bliver  gennemført, 
selv  om  en  enkelt  måske  havde  en  anden  mening  om  tin- 
gene, inden  de  blev  besluttet.  Alle  skal  altid  opretholde  og 
støtte  dem,  som  præsiderer.  Det  er  absolut  nødvendigt  at 
være  loyal  over  for  præsidentinden. 

En  leder  bør  ofte  have  kontakt  med  dem,  som  har  fået 
opgaver  tildelt.  Det  er  måske  nødvendigt,  at  hun  opmunt- 
rer dem  lidt  og  sætter  dem  i  sving.  Hun  kan  tilbyde  at 
hjælpe  dem,  men  hun  bør  aldrig  overtage  det  arbejde,  en 
anden  har  fået  tildelt,  eller  tage  æren  for  det,  der  er  op- 
nået. Hun  bør  vise  dem,  der  er  blevet  kaldet,  og  med  hvem 
hun  arbejder,  sin  interesse,  hun  bør  rose  dem  og  vise  dem 
sin  taknemmelighed. 

Det,  som  her  er  blevet  sagt  om  Arbejdsrådgiveren  gælder 

i  lige  grad  for  den  anden  rådgiver  i  Hjælpeforeningens  præ- 
sidentskab. Det  gælder  enhver,  som  har  et  ansvar  i  Hjælpe- 
foreningen, fordi  vi  alle  har  ansvar  over  for  en  eller  an- 
den og  for  en  eller  anden. 

Der  er  nogle  ledere,  som  ikke  ønsker  at  få  andre  til  at 
hjælpe  sig,  fordi  de  mener,  at  de  kan  gøre  det  bedre  selv. 
Sommetider  synes  disse  ledere,  at  det  vil  være  lettere  og 
mindre  generende  for  dem  at  gøre  det  hele  selv.  Men  kan 
man  retfærdigvis  nægte  søstre  den  mulighed  at  udvikle 
deres  evner  og  talenter?  Husk,  at  seks  øjne  er  bedre  end 
lo,  og  at  seks  hænder  er  bedre  end  to;  desuden  er  Kirkens 
mønster  af  guddommelig  oprindelse,  og  Hjælpeforeningen 
blev  organiseret  under  Præstedømmet  og  efter  Præstedøm- 
mets mønster. 

Når  vi  skal  fordele  ansvaret,  så  lad  os  huske  på  ældste 
Stapley's  ord  til  os  ved  Hjælpeforeningens  årlige  general- 
konference i  1965: 

»Man  får  det  ud  af  mennesker,  som  man  forventer  af 


dem.  Hvis  man  forventer  godt  arbejde,  vil  man  få  et  godt 
arbejde.  Hvis  man  er  tilfreds  med  halvgjort  arbejde,  så  vil 
man  få  halvgjort  arbejde.« 

Lad  os  lægge  planer  om  at  få  hver  eneste  søster  under 
vort  område  til  på  en  eller  anden  måde  at  medvirke  til, 
at  aktiviteterne  i  Hjælpeforeningen  i  hendes  gren  bliver 
højnet,  hvorved  hun  lige  så  vel  højner  og  opbygger  sig 
selv. 

Når  disse  linjer  læses,  er  Hjælpeforeningens  nye  år  be- 
gyndt, og  I  har  forhåbentlig  allesammen  fået  jeres  lektie- 
hefter, 1.  del.  Måtte  nu  alt  det  gode,  vi  hørte  ved  septem- 
berkonferencerne, følge  os  fremover  og  gavne  os  rundt  om 
i  vore  hjælpeforeninger.  Vi  siger  tak  til  jer  alle  for  det 
gode  samvær  med  jer  under  disse  konferencer.  TRÆK  NU 
JERT  LÆS  i  RESTEN  AF  SYVOGTRES! 

De  kærligste  hilsner 

HOVEDBESTYRELSEN 


KREDSLÆRERINDER  1VES 


åudsåaÅ 


Budskab  73:  »Men  jeg  har  befalet  jer  at  opdrage  jeres  børn 

i  lys  og  sandhed.«   [L&P  93:A0). 
Formål:  At   skabe   en   atmosfære   i   hjemmet,   der   vil  give 

mulighed  for  åndelige  erfaringer. 

Ude  i  skoven,  alene,  en  smuk,  klar  forårsmorgen,  bad 
Joseph  Smith  om  at  få  lov  at  kende  sandheden.  Det  var 
hans  første  forsøg  på  at  bede  højt.  Som  14-årig  vendte  han 
sig  —  da  han  var  blevet  forvirret  ved  at  høre  forskellige, 
modsigende,  religiøse  påstande  —  til  Skrifterne  for  at  få 
vejledning,  således  som  hans  gudfrygtige  forældre  havde 
lært  ham  at  gøre.  I  disse  Skrifter  fandt  han  de  ord,  der 
skulle  bringe  lys  og  sandhed  ind  i  hans  liv  og  til  hele 
menneskeheden.  Med  usædvanlig  og  ligefrem  tro  adlød 
han  apostlen  Jakobs  råd  om  at  bede  til  Gud,  »som  giver 
alle  gavmildt«  (Jakob  1:5).  Idet  han  gav  sig  i  lag  med  et 
af  menneskenes  allervigtigste  områder:  søgen  efter  sand- 
heden, anvendte  han  et  af  de  bedste  midler  til  at  lære  den 
at  kende:  Rønnen.  Han  bad  i  tro,  ydmyghed  og  med  et 
modtageligt  sind. 

Og  som  det  så  ofte  går,  når  man  søger,  finder  man  ikke 
blot  det  enkle  svar,  man  søger,  men  den  næsten  utrolige, 
spændende  ny  dimension  af  kundskab.  Således  kom  svaret 
også  til  ham.  Det  mørke,  som  havde  omsluttet  ham  efter 
bønnen,  som  tilsyneladende  var  et  ganske  enkelt  spørgs- 
mål, blev  fordrevet,  og  svaret  kom  i  et  lys,  der  var  klarere 
end  solen.  Han  havde  stillet  et  ganske  enkelt  spørgsmål. 
Gud  svarede  ham  med  nøglen  til  evigheden:  at  han  og  vi 
kunne  vende  tilbage  til  Guds  nærhed. 

Joseph  Smith  var  en  god  elev.  Med  en  aldrig  svigtende 
opmuntring  fra  forældrenes  side  havde  han  lige  fra  lille 
besteget  trinene  til  kundskab.  Når  vi  søger  at  hjælpe  vore 


børn  at  følge  hans  eksempel,  kunne  vi  måske  spørge: 
»Hvor  fik  han  kundskab  fra?« 

At  lære  noget  er  en  proces,  en  lang  udviklingsproces. 
Den  begyndte  ikke  for  Joseph  den  klare  forårsdag  i  1820. 
Årene  før  havde  hans  forældre  gennem  venlig,  men  be- 
stemt undervisning  lært  ham  at  elske  Skrifterne  og  at  søge 
at  finde  meningen  med  Guds  ord. 

Det  første  skridt  til  tilegnelse  af  kundskab  er  kærlighed 
til  kundskab:  kultiveringen  af  et  brændende  ønske  om  at 
vide  noget  —  netop  som  børn  begynder.  Det  andet  skridt 
er  at  få  fat  i  midlerne  til  at  lære  noget;  nogle  af  disse 
midler  er  læsning,  skrivning  og  bøn.  Det  tredje  er  at  lære 
at  studere,  selv  at  kunne  finde  ud  af  tingene.  Alt  dette  ta- 
ger flere  år;  det  kræver  tålmodighed,  overbærenhed,  mild- 
hed, kærlighed  og  sommetider  også  nederlag,  men  altid 
med  vilje  til  at  gå  videre. 

Når  man  finder  modstridende  meninger,  således  som  Jo- 
seph kom  ud  for,  hvad  gør  man  så?  Man  bør  vende  sig  til 
lysets  kilde,  til  Gud,  i  bøn.  Gud  svarede  Joseph  i  en  lys- 
søjle. For  os  er  det  mere  almindeligt,  at  vi  får  svar  gen- 
nem en  tilskyndelse  i  tanke  og  ånd,  som  noget,  der  bræn- 
der i  os,  som  en  umærkelig  åbnen  af  nye  døre  i  sindet, 
eller  som  en  overbevisning,  der  kommer  til  os  gennem  den 
stille,  sagte  stemme. 

Lad  os  gøre  en  bestandig,  tålmodig  og  langmodig  bestræ- 
belse for  at  undervise  vore  børn  lige  fra  vuggen  om  at  søge, 
undersøge,  spørge,  bede  og  studere.  Vi  skal  hjælpe  dem  til 
at  kende  de  bedste  bøger,  som  f.  eks.  den,  hvorfra  profeten 
Joseph  Smith  fik  sin  inspiration.  Så  kan  vi,  som  Gud  be- 
falede os,  opdrage  vore  børn  i  lys  og  sandhed. 


GARMENTS 


Søskende,  som  har  været  i  Templet,  kan  hos  deres 
grenspræsident  få  en  prisliste  over  garments  med  oplys- 
ninger om,  hvor  og  hvorledes  de  kan  købe  deres  garments. 

I  København  sælges  garments  ved  søster  Inwer  Kyhlensø 
onsdag  fra  kl.  12 — 18  i  kirken,  Priorvej    12,  F. 

Den  danske  Missions  berømteste  søn,  præsident  Anthon  H. 
Lund,  afgik  ved  døden  den  2.  marts  1921.  Vi  henviser  til  om- 
talen af  præsident  Lund  tidligere  i  bogen.  Begravelsen  fore- 
gik fra  Tabernaklet  søndag  den  6.  marts  under  deltagelse  af 
12.000  mennesker.  Hans  liv  havde  formet  sig  som  et  æventyr, 
men  han  kom  jo  også  fra  æventyrdigteren  H.  C.  Andersens 
hjemland. 

Gennem  årene  1921  og  1922  var  antallet  på  ankomne  mis- 
sionærer fra  Zion  stadig  ringe,  idet  der  kun  kom  6  i  1921  og 
3  i  1922,  hvad  der  beviser,  at  forholdene  efter  den  første  ver- 
denskrig endnu  ikke  var  kommet  i  lave. 

I  slutningen  af  juli  1923  fik  Den  danske  Mission  besøg  af 
tre  apostle,  første  gang  i  Missionens  historie  at  så  mange  af 
disse  mænd  på  én  gang  havde  været  samlet  i  Danmark.  Det 
var  præsidenten  for  Den  europæiske  Mission,  præsident  David 
O.  McKay,  medlem  af  det  amerikanske  Senat,  ældste  Reed 
Smoot  og  ældste  John  A.  Widtsoe,  norsk  af  fødsel.  Deres  be- 
søg var  kortvarigt,  og  de  fik  ikke  lejlighed  til  at  overvære  no- 
get møde,  men  *de  københavnske  dagblade  med  »Politiken« 
i  spidsen  indeholdt  længere  referater  af  senator  Smoots  ud- 
talelser om  politiske  spørgsmål  så  vel  som  om  Kirken  og  dens 
lære. 

Atter  er  der  gået  tre-fire  år,  og  igen  skal  der  udskiftes  mis- 
sionspræsident.  Det  har  været  kutymen  gennem  de  mange 
år,  at  en  missionspræsident  i  almindelighed  tjener  Kirkens 
medlemmer  gennem  et  sådant  tidsrum.  Det  er  altid  forbundet 
med  en  vis  form  for  vemod,  når  der  skal  siges  farvel.  Ganske 
vist  er  vemodsfølelsen  den  mest  lutrende  af  alle  sjælstilstande, 
idet  den  består  af  to  dele,  som  renser  sjælen:  Glæden  ved  at 
have  ejet  noget  og  sorgen  ved  at  skulle  miste  det.  Det  er  altså 
en  blanding  af  sorg-glæde.  Nu  var  turen  kommet  til  præsident 
Carl  E.  Peterson,  som  havde  præsideret  over  Missionen  siden 
1919.  Hans  efterfølger  var  ældste  John  S.  Hansen  fra  Salt  Lake 
City.  Præsident  Hansen,  ledsaget  af  sin  hustru  og  datter,  an- 
kom til  København  den  23.  april  1923  og  overtog  Missionens 
ledelse  den  1.  maj  1923.  Den  nye  præsident  var  dansk  af  fød- 
sel, idet  han  blev  født  i  København  den  6.  september  1877  og 

allerede  blev  døbt  den  5.  april  1889.  Fra  starten  var  han  aktiv 
i  Kirkens  arbejde.  I  1898  emigrerede  han  til  Utah,  hvor  han 
i  1900  blev  gift  med  Anna  C.  V.  Jensen,  som  var  født  samme 
dag  og  år.  I  1912  vendte  han  tilbage  til  Danmark  på  mission 
og  virkede  som  redaktør  af  og  oversætter  for  »Skandinaviens 
Stjerne«,  et  arbejde,  som  han  havde  udmærkede  forudsætnin- 
ger for  at  udfylde.  Efter  sin  hjemkomst  til  Salt  Lake  City  blev 
han  redaktør  af  det  dansk-sprogede  blad  »Bikuben«,  som  blev 
udgivet  af  Kirken.  I  1921  blev  han  beskikket  som  anden  råd- 
giver til  biskop  Stayner  Richards  i  Highland  Park  Ward,  hvil- 
ken stilling  han  indtog,  til  han  blev  kaldet  som  missionspræsi- 
dent.  Det  var  forøvrigt  første  gang,  at  en  missionspræsident  i 
Den  danske  Mission  havde  sin  hustru  med,  mens  han  præsi- 
derede over  Missionen. 

Det  største  antal  missionærer  gennem  flere  år,  17  i  alt,  an- 
kom til  Danmark  i  løbet  af  året  1923,  hvad  der  skulle  hjælpe 
arbejdet  meget,  og  gennem  de  følgende  år  steg  antallet  på 
missionærer.  Højdepunktet  nåedes  efter  afslutningen  af  den 
anden  verdenskrig  og  årene  derefter,  da  flere  missionærer  end 
nogen  sinde  virkede  i  Danmark  og  stadig  virker,  fra  150-200. 

Præsident  John  S.  Hansen  blev  efterfulgt  som  præsident  for 
Missionen  af  ældste  Joseph  L.  Petersen,  som  var  ledsaget  af 
sin  hustru,  Ida  A.  Petersen.  Præsidentskiftet  fandt  sted  den 
15.  februar  1926.  Præsident  Petersen  kom  til  Danmark  med 
mange  års  erfaring  i  Kirkens  arbejde  og  administration. 

Søndag  den  16.  maj  var  en  mærkedag  i  Københavns  søn- 
dagsskole, idet  der  den  dag  for  første  gang  i  Danmark  blev 
afholdt  en  »Mors  Dag«  med  et  udmærket  program,  som  blev 
udført  for  at  hædre  mødrene.  En  smuk  buket  blomster  blev 
overrakt  hver  tilstedeværende  mor.  Siden  da  har  de  øvrige 
grene  i  Missionen  afholdt  Mors  Dag  hvert  år  i  maj  måned. 

Atter  apostelbesøg: 

Glæde  og  forventning  herskede  endnu  engang  blandt  Kir- 
kens medlemmer  i  Danmark,  som  atter  ville  få  besøg  af  en 
Herrens  apostel,  præsidenten  over  Den  europæiske  Mission, 
dr.  James  E.  Talmage.  Han  og  hans  hustru,  søster  May  Boothe 
Talmage,  kom  til  København  den  9.  juli  1926.  Straks  efter  de- 
res ankomst  overværede  de  Kvindelig  Hjælpeforenings  møde 
i  København,  hvor  de  begge  gav  råd  og  vejledning  til  de  for- 
samlede søstre.  Om  søndagen  overværede  de  København  Grens 
møder  og  talte  begge  i  de  vel  besøgte  møder.  De  aflagde 
også  besøg  i  Århus  og  Aalborg,  de  to  andre  distriktssæder. 
Overalt  blev  de  modtaget  med  åbne  arme  i  de  smukt  pyn- 
tede sale,  endnu  et  træk,  der  viste  de  helliges  store  glæde  og 
respekt  for  en  apostel.  De  forlod  igen  Danmark  den  16.  juli 
efter  at  have  bragt  glæde,  trøst  og  opmuntring  til  både  mis- 
sionærer og  medlemmer. 

Det  følgende  år  (1927)  havde  Missionen  atter  officielt  be- 
søg af  præsident  James  E.  Talmage,  som  kom  til  København 
den  26.  august,  og  igen  blev  det  en  oplevelse  at  få  besøg  af  en 
apostel.  Præsident  Talmage  overværede  det  offentlige  møde 
søndag  aften  den  28.  august.  Den  rummelige  sal  i  Korsgade 
11  var  fyldt  til  sidste  plads;  blandt  tilhørerne  var  mange  pro- 
minente folk,  mange  med  akademisk  uddannelse.  Der  var  og- 
så mange  repræsentanter  fra  dagbladene.  Det  er  blevet  hæv- 
det, at  der  aldrig  før  havde  været  samlet  så  mange  fremra- 
gende mennesker  i  Korsgade  11  eller  i  nogen  anden  møde- 
sal, som  Kirken  har  haft  i  Danmark.  Præsident  Talmage  var 
velkendt  i  internationale  kredse  på  grund  af  sin  uddannelse 
og  som  professor.  Han  holdt  en  tale  og  forklarede  »mormonis- 
mens filosofi«  med  ældste  Phillip  Jensen  som  tolk.  Ingen  kunne 
måske  bedre  holde  et  sådant  foredrag  end  netop  han,  hvis 
studier  af  skriften  og  egne  velskrevne  bøger  gjorde  ham  til 
en  autoritet  på  dette  område. 

Kii  missionær  dør  på  si«  post 

Et  uventet  dødsfald  ramte  Den  danske  Mission  i  begyndel- 
sen af  det  nye  år  1928.  Ældste  Peter  S.  Christiansen,  der  sam- 
men med  sin  hustru  udførte  en  mission  i  sit  fædreland,  gik 
pludselig  bort,  ramt  af  et  hjerteslag.  Sammen  med  missions- 
præsident  Joseph  L.  Petersen  og  deres  hustruer  var  de  i  en 
sporvogn  på  vej  til  møde  efter  et  besøg  hos  søster  Kathrine 
Christensen,  Prinsessegade  58.  Tilsyneladende  var  broder  Chri- 
stiansen i  bedste  velgående,  da  det  lille  selskab  steg  ind  i  spor- 
vognen, men  fem  minutter  efter  var  livet  udslukket.  Broder 
Christiansen  var  en  ædel  forkæmper  for  sandhed  og  ret  og 
Jesu  Kristi  evangelium.  Den  afdøde  var  født  den  26.  februar 
1861  og  blev  den  4.  januar  1891  døbt  af  ældste  F.  C.  Michel- 
sen. I  1913  solgte  Broder  Christiansen  sit  bogtrykkeri  og  emi- 
grerede sammen  med  sin  familie  til  Utah,  hvor  han  var  ansat 
ved  »Bikuben«,  først  som  forretningsfører  og  senere  som  re- 
daktør. Begravelsen,  der  formede  sig  som  en  meget  smuk  hyl- 
dest til  broder  Christiansens  minde,  blev  afholdt  søndag  den 
29.  januar  fra  Korsgade  11,  hvor  et  væld  af  blomster  tydeligt 
gav  udtryk  for  den  agtelse,  medlemmer  og  venner  nærede  for 
ham. 


Byggegrund  købes 

Kirkens  hovedsæde  i  Danmark  og  København  Grens  møde- 
hus havde  siden  1902  været  i  Korsgade  11  på  Nørrebro.  Ef- 
terhånden var  det  blevet  klart,  at  et  nyt  missionskontor  og  en 
ny  kirkebygning  var  nødvendige.  Korsgade  11  havde  tjent  sit 
formål  vel  gennem  mere  end  et  kvart  århundrede,  men  en 
moderne  og  tidssvarende  bygning  var  meget  ønskelig.  Den 
21.  april  1928  afsluttede  præsident  Joseph  L.  Petersen  en  han- 
del om  køb  af  en  byggegrund  beliggende  i  Frederiksberg 
kommune  på  Borups  Allé  mellem  Ane  Kathrinevej  og  Prior- 
vej. Købesummen  beløb  sig  til  40.000  kroner.  Det  havde  væ- 
ret forbundet  med  en  del  vanskeligheder  at  købe  grunden, 
idet  mange  mennesker  søgte  at  lægge  hindringer  i  vejen,  men 

til  ingen  nytte.  I  løbet  af  et  par  år  ville  Den  danske  Missions 
nye  hovedkvarter  være  en  kendsgerning. 


Første  besøgr  af  den  nye 
europæiske  missionspræsident 

Præsident  John  A.  Widtsoe,  præsident  for  Den  europæiske 
Mission,  aflagde  sit  første  besøg  i  Danmark  i  løbet  af  august 
måned  1928.  Han  ankom  til  Esbjerg  den  9.  august.  Ved  sin  an- 
komst til  København  blev  han  interviewet  af  adskillige  jour- 
nalister. Den  12.  august  overværede  han  møderne  i  Køben- 
havn, hvor  især  aftenmødet  havde  samlet  mange  tilhørere,  over 
350  mennesker.  Salen  var  -  som  altid  -  når  en  af  Herrens 
apostle  aflagde  besøg,  smukt  pyntet.  Det  interessante  ved 
præsident  Widtsoes  besøg  var,  at  her  var  en  af  Nordens  egne 
sønner  som  en  apostel  i  Kirken.  Præsident  Widtsoe  blev  født 
i  Norge  den  31.  januar  1872  og  emigrerede  sammen  med  sin 
mor  og  mindre  broder  til  Utah  i  1883,  og  efter  præsident  An- 
thon  H.  Lunds  død  i  marts  1921,  blev  John  A.  Widtsoe  ordi- 
neret som  apostel.  Den  ene  skandinav  efterfulgte  altså  den 
anden.  Og  nu  var  præsident  Widtsoe  på  sit  første  officielle  be- 
søg som  præsident  for  Den  europæiske  Mission.  Han  havde 
den  fordel  at  kunne  forstå  og  tale  norsk  og  dermed  også  dansk. 
Sprogskranker  er  næsten  altid  alvorlige.  En  oversat  tale  bliver 
aldrig  det  samme  som  en  tale,  der  holdes  på  modersmålet,  og 
her  havde  præsident  Widtsoe  altså  denne  trumf  i  hånden.  Han 
kunne  frit  tale  med  søskende,  og  hvad  betød  det  ikke  for  en 
gammel  søster  eller  broder,  som  blev  hilst  med  et  dejligt: 
»Goddag,  hvordan  går  det?«  Det  varmede  ind  til  hjerteroden, 
at  en  af  Herrens  bemyndigede  tjenere,  en  apostel,  kunne  tale 
til  dem  på  deres  eget  sprog.  Der  blev  på  denne  måde  skabt 
en  kontakt,  som  ikke  kan  skabes  på  nogen  anden  måde.  Der- 
for blev  præsident  Widtsoes  besøg  altid  modtaget  med  for- 
ventning og  særlig  glæde,  fordi  han  var  »en  af  os«. 

Så  nærmede  tiden  sig  atter  for  afløsningen  af  missionspræ- 
sidenten.  I  sommeren  1929  blev  præsident  og  søster  Joseph  L. 

Petersen  hæderlig  afløst  fra  deres  mission.  De  havde  virket 
i  Danmark  siden  februar  1926.  Afløst  sammen  med  dem  blev 
ældste  Phillip  Jensen,  som  havde  virket  i  ca.  3%  år  som  mis- 
sionær i  sit  fødeland.  Han  havde  virket  som  distriktspræsident 
og  som  redaktør  af  »Stjernen«.  Det  var  usædvanligt  for  en 
missionær  at  udføre  en  mission  så  længe. 

Den  nye  missionspræsident  var  Holger  M.  Larsen  fra  Logan 
i  Utah,  som  ankom  til  København  den  11.  juli  1929.  Præsident 
Larsen  var  dansk  af  fødsel,  idet  han  var  født  i  København 
den  4.  november  1888.  Som  ganske  ung  mand  emigrerede  han 
til  Utah,  hvor  han  blev  gift  med  Rachel  Suhrke.  Hans  hustru 
og  familie  ledsagede  ham  ikke  til  Danmark,  men  kom  først 
året  efter. 


Den  ny  kirke  påbegyndes 

Arbejdet  med  opførelsen  af  den  nye  kirkebygning  på  Bo- 
rups Allé  i  København  påbegyndtes  torsdag  den  20.  juni  1929, 
da  udgravningsarbejdet  til  grund  og  kælder  sattes  i  gang  af 
entreprenørfirmaet.  Dermed  var  begyndelsen  til  den  nye  kirke, 
som  i  de  følgende  år  kom  til  at  spille  en  så  stor  rolle  i  Mis- 
sionens og  København  Grens  historie,  gjort. 

I  løbet  af  året  blev  gamle  ærværdige  Korsgade  11  solgt  til 
sølvvarefabrikant  S.  Chr.  Fogh  for  eu  sum  af  105.000  kroner. 
Kontrakten  indeholdt  den  klausul,  at  Missionen  kunne  bruge 
bygningen  til  april  flyttedag  1930. 

Året  1930  kunne  ikke  være  begyndt  smukkere  eller  bedre 
for  Den  danske  Mission  end  det  gjorde.  Vejret  var  udmærket. 
Klokken  11  denne  nytårsdag  samledes  over  150  søskende  og 
venner  på  Priorvej,  hvor  den  nye  kirke  skulle  ligge.  Grund- 
stenen blev  nedlagt,  og  højtideligheden  begyndte  med,  at  Kø- 
benhavns sangkor  under  ledelse  af  broder  Valdemar  Jakobsen 
sang  »Så  sikker  en  grundvold«,  hvorefter  distriktspræsident 
Carl  M.  Nelson  opsendte  en  bøn.  Koret  fortsatte  med  at  synge 
»Se  på  Zion  -  Herrens  værk«,  hvorefter  grenspræsident  Jens 
P.  Hansen  bød  de  tilstedeværende  velkommen  og  gjorde  nogle 
indledningsbemærkninger.  Derefter  sang  koret  meget  passende 
den  gamle  og  dog  evigt  unge  »Kom,  kom  Guds  Folk«. 

Missionspræsident  Holger  M.  Larsen  holdt  derefter  en  tale 
og  omtalte  i  korte  træk  Missionens  historie,  siden  de  første 
missionærer  kom  til  Danmark  i  1850,  og  foretog  derefter  selve 
grundstensnedlæggelsen.  En  lille  blikkasse,  som  forinden  var 
blevet  indsat  i  et  rum  i  muren,  indeholdt  følgende:  Mormons 
Bog,  Lære  og  Pagter,  Den  kostelige  Perle,  et  eksemplar  af 
»Bikuben«  nr.  50,  »Skandinaviens  Stjerne«  nr.  24,  årgang  78,  en 
kortfattet  historie  over  mødelokaler  fra  1850  til  dato,  navnene 
på  de  43  missionspræsidenter,  der  indtil  da  havde  præsideret 
i  Danmark,  og  en  liste  over  de  17  missionærer,  som  arbejdede 
i  København  på  dette  tidspunkt. 

Til  slut  sang  Københavns  udmærkede  kor  »Pris  Gud,  fra 
hvem  hvert  gode  kom«,  hvorefter  broder  Thorvald  Bregentoft 
opsendte  taksigelsesbønnen. 

Den  6.  april  1930!  I  dag  fejrer  Kirken  sin  hundredårsdag. 
Den  blev  fejret  over  hele  verden  og  derfor  også  i  Danmark. 
Kirkens  stifter  og  dens  organisation  blev  mindet  i  alle  grene 
landet  over.  Som  et  yderligere  kuriosum  kan  anføres,  at  den 
6.  april  faldt  på  en  søndag.  Overalt  i  Missionen  mindedes  hin 
mindeværdige  dag  for  et  hundrede  år  siden,  da  seks  unge 
mænd  formelt  organiserede  Jesu  Kristi  Kirke  af  Sidste  Dages 
Hellige.  Gennem  de  forløbne  år  havde  Kirken  så  at  sige  gen- 
nemgået alle  vanskeligheder,  men  trods  alle  genvordigheder, 
al  forfølgelse  og  modstand  vedblev  Kirken  med  at  gå  frem- 
ad. Den  var  grundet  på  ideen  om,  at  Gud  igen  havde  talt  til 
jorden  og  oprettet  sin  sande  Kirke.  Det  krævede  mod  og  over- 
bevisning for  de  første  hellige  at  leve  deres  liv  i  overens- 
stemmelse med  den  nyfundne  sandhed.  Forfølgelserne  star- 
tede med  det  samme  i  Amerika  og  blev  en  del  af  den  arv, 
som  alle  medlemmer  modtog,  hvorend  de  befandt  sig  i  ver- 
den. Danmark  var  ikke  gået  ram  forbi,  men  havde  måttet 
bære  sin  del  af  byrden.  Det  var  kun  naturligt,  at  talerne  i  de 
forskellige  grene  mindedes  pionererne  i  Den  danske  Mission, 
de  mænd  og  kvinder,  som  havde  udstået  så  meget  for  evan- 
geliets skyld,  hvis  brændende  tro,  retsind  og  stærke  vilje  tri- 
umferede. 

I  en  smuk  artikel  i  særnummeret  for  6.  april  1830  af  »Skan- 
dinaviens  Stjerne«  redegør  præsident  John  A.   Widtsoe  for 

Kirkens  historie,  dens  mål  og  hensigter.  Forfatteren  formaner 
de  hellige  til  at  se  fremad.  I  samme  nummer  fandtes  der  lige- 
ledes en  artikel  af  missionspræsident  Holger  M.  Larsen,  som 
også  dvælede  ved  100  års  jubilæet. 


Indvielsen  af  København  Grens 

mødehus 

Den  største  begivenhed  i  året  1931  var  afgjort  indvielsen  af 
København  Grens  nye  mødehus  samt  Missionshjemmet  og 
Missionskontoret.  Selve  indvielsen  fandt  sted  søndag  den  14. 
juni,  nøjagtig  81  år  efter,  at  Erastus  Snow  og  de  første  mis- 
sionærer åbnede  Den  skandinaviske  Mission  i  København. 
Som  jubilæumsdagen  den  6.  april  forrige  år  faldt  på  en  søn- 
dag, således  var  det  også  med  indvielsen  af  modehuset.  Denne 
store  begivenhed  havde  ganske  naturligt  været  imødeset  med 
de  største  forventninger,  og  det  bidrog  i  høj  grad  til  at  gøre 
begivenheden  endnu  festligere  og  mere  uforglemmelig,  at  alle 
Europas  missionspræsidenter  og  deres  hustruer  med  præsident 
og  søster  John  A.  Widtsoe  i  spidsen  mødtes  til  konference  ved 
samme  anledning. 

Den  nye  kirke  var  den  største  og  mest  moderne,  der  indtil 
da  var  bygget  i  Danmark  og  er  siden  blevet  brugt  af  Køben- 
havn Gren  til  glæde  og  opbyggelse  for  Kirkens  medlemmer 
og  undersøgere  dér.  Det  egentlige  indvielsesmøde  blev  holdt 
klokken  2  om  eftermiddagen  under  overværelse  af  510  menne- 
sker,  alt  hvad  salen  kunne  rumme.  Københavns  sangkor,  som 
gennem  de  snart  mange  år  har  ydet  så  mange  vidunderlige 
præstationer  på  det  musikalske  område,  bidrog  også  med  de- 
res sange  til  mødets  strålende  udfald.  Alle  korets  damer  var 
klædt  i  hvidt,  hvad  der  også  bidrog  til  at  kaste  et  endnu  høj- 
tideligere skær  over  det  hele.  Som  en  passende  indledning 
sang  kor  og  forsamling  »Guds  Ånd  som  en  Ild«,  hvorefter 
ældste  Charles  J.  Christensen,  præsident  over  København  Di- 
strikt, åbnede  med  bøn.  Koret  sang  derefter  »Kærlighed  er 
Lysets  Kilde«.  Grenspræsident  Jens  P.  Hansen  gav  en  kort 
historisk  oversigt  over  kirkebygningens   opførelse,   hvorefter 

Nadververs  for  oktober: 

».  .  .  Og  dersom  I  altid  gør  dette,  da 
er  I  salige,  thi  I  er  bygget  på  min  klip- 
pe«. (3  Nephi  18:12). 

Nadververs  for  november: 

».  .  .  Og  det  skal  være  et  vidnesbyrd 
for  Faderen,  at  I  altid  ihukommer 
mig  ...«   (3  Nephi  18:7). 

Søndagsskolesang  for  oktober: 

»Kom,  lyt  nu  til  signalerne«.  (Nr.  102 
i  den  blå  sangbog). 

Søndagsskolesang  for  november: 

»Vågn  op,  I  Herrens  folk«.  (Nr.  158 
i  den  blå  sangbog). 


Standen  på  kjertet 


Ja,  lad  os  prøve  at  holde  hånden  på  hjertet  —  og  lad  os 
prøve  at  høre  hvor  svagt,  eller  hvor  kraftigt  det  dunker, 
når  vi  stiller  os  selv  visse  spørgsmål  —  f.  eks.  følgende 
skriftsterd,  har  det  nogen  indflydelse  på  vor  hjertebanken?: 
»Du  skal  elske  Herren  din  Gud  med  hele  dit  hjerte,  med 
hele  din  sjæl  og  med  hele  dit  sind.  Dette  er  det  første  og 
store  bud.  Og  et  andet  er  dette  lig.  Du  skal  elske  din  næste 
som  dig  selv.  Af  disse  to  bud  afhænger  hele  loven  og  pro- 
feterne« (Matt.  22.-37-&0).  Tænker  vi  i  grunden  rigtigt  over, 
hvad  disse  ord  indeholder?  Har  vi  rigtig  forstået  betydnin- 
gen af  dem?  Nuvel,  lad  os  da  prøve  på  at  sætte  os  i  andres 
sted  og  gå  lidt  tilbage  i  tiden  —  tilbage  til  den  tid,  da  fader 
Abraham  levede,  lad  os  prøve  at  sammenligne  Abrahams 
og  vor  egen  tålmodighed  —  samt  hengivenhed  over  for 
dette  at  elske  Gud  —  Abrahams  taknemlighed  og  lydighed 
imod  Gud  var  af  en  sådan  størrelse,  at  det  fortjener  hele 
vor  opmærksomhed,  han  elskede  virkelig  Gud  af  hele  sit 
hjerte  og  hele  sit  sind,  og  da  Abraham  og  Sara  blev  beløn- 
net med  at  få  en  søn,  som  de  så  inderlig  havde  ønsket,  kan 
jeg  ligefrem  høre  Abraham  sige:  »Tak,  kære  Gud  —  tak 
for  min  lille  søn«.  Og  Sara,  det  er  som  om  jeg  kan  høre 
hende  hviske  til  Gud  i  usigelig  glæde:  »Det  var  dig,  kære 
Gud,  der  havde  ret  —  jeg  ved  nu,  at  der  ikke  findes  noget, 
som  du  ikke  formår«,  og  jeg  tror  ganske  bestemt,  at  de 
takkede  Gud  hver  morgen  og  aften  for  det  liv,  der  var 
skænket  dem,  og  jeg  tror  også,  at  Isak  var  højere  elsket 
end  noget  andet  barn  i  verden  —  der  er  ikke  noget  at  sige 
til,  at  hans  forældre  elskede  ham  så  højt,  efter  at  have  fået 
ham  på  denne  vidunderlige  måde  —  efter  disse  mange  års 
venten. 


Gud  elskede  også  Isak  meget  højt,  måske  endog  højere 
end  Abraham  —  for  Gud  vidste  jo,  at  Isak  skulle  være 
»leddet«  i  Frelsens  plan  —  her  var  jo  vejen  beredt  for 
Jesu  fødsel.  Jeg  synes,  at  det  er  så  vidunderligt  at  tænke 
på  hele  dette  forhold,  der  kom  til  at  eksistere  imellem  far 
og  søn  —  den  kærlighed,  der  blev  skabt  imellem  disse 
mennesker  —  og  deres  forhold  til  Gud  —  jeg  prøver  ofte 
at  drage  en  sammenligning  imellem  dette  »gamle  sidste  da- 
ges hellige  hjem«  og  så  det  sidste  dages  hellige  hjem,  som 
eksisterer  i  dag.  Nu  vil  der  jo  nok  være  nogle  stykker,  som 
vil  spørge  med  hvilken  ret,  jeg  tør  drage  denne  sammen- 
ligning, og  for  at  spænde  din  nysgerrighed  vil  jeg  allerede 
nu  røbe  over  for  dig,  at  du  får  svaret,  stillet  i  form  af  et 
personligt  spørgsmål,  til  allersidst  i  denne  artikel  —  og  dit 
svar  er  afgørende  for  min  sammenligning  (men  gør  mig 
den  tjeneste  ikke  at  se  efter  svaret  endnu). 

Igennem  samtlige  bøger  i  Bibelen  og  Mormons  Bog  har 
vi  tit  måttet  undres  over  de  ting,  Gud  befalede,  men  vi  vid- 
ste også,  når  vi  læste  om  det,  at  der  var  en  logisk  slutning. 
Når  man  nu  ser  på  den  måde,  Gud  prøvede  Abraham  —  så 
må  vi  få  endnu  større  respekt  for  såvel  Gud  som  for  Abra- 
ham. Jeg  fik  meget  at  tænke  på,  da  jeg  læste  det  stykke, 
hvor  Gud  befalede  Abraham  at  ofre  sin  søn  Isak  —  det  var 
på  et  tidspunkt,  hvor  Isak  var  ved  at  vokse  op  —  lige  i 
teenage-alderen,  netop  på  en  tid,  da  han  var  sine  forældres 
store  glæde  og  stolthed,  men  Gud  talte  atter  til  Abraham, 
som  Han  i  sin  tid  gjorde,  da  Abraham  fik  befaling  til  at 
forlade  Ur  i  Kaldæa;  og  læg  nu  rigtig  mærke  til  det,  som 
nu  kommer.  Gud  sagde:  »Tag  din  søn  Isak,  din  eneste,  ham 

du  elsker,  og  drag  til  Marija  land  og  bring  ham  der  som 
brændoffer  på  et  af  bjergene,  som  jeg  vil  vise  dig«. 

Hvilken  hård  prøve  at  sætte  et  menneske  på  —  tænk, 
hvor  mange  år  Abraham  havde  længtes  efter  denne  søn  — 
han  havde  været  så  uendelig  stolt  af  ham,  og  han  havde 
elsket  ham  med  den  dybe  kærlighed,  som  en  fader  nærer 
til  sin  eneste  søn  —  og  nu  fik  han  befaling  til  at  lægge  ham 
på  et  alter  og  ofre  ham! 

I  en  sådan  situation  ville  de  fleste  vel  nok  have  gjort 
oprør  imod  Gud,  og  have  vendt  Ham  ryggen  for  bestandig 

—  men  sådan  var  Abraham  ikke.  Selv  om  han  ikke  kunne 
forstå  befalingen,  var  han  forvisset  om,  at  Gud  havde  gi- 
vet den,  og  han  besluttede  straks  at  adlyde  befalingen.  Vi 
læser  i  dette  skønne  stykke  af  vor  slægts  historie,  hvorledes 
far  og  søn  vandrede  mod  offerstedet.  Ingen  ved,  hvad  de 
talte  om  på  denne  tur,  men  vi  kan  sikkert  regne  med,  at 
de  talte  blidt  og  kærligt  til  hinanden  —  for  de  elskede  jo 
Gud  og  hinanden  så  inderligt.  Vi  kommer  nu  til  det  sted 
i  beretningen,  hvor  Abraham  måtte  meddele  sin  søn,  hvad 

der  stod  foran  dem men  Isak  med  det  ædle  sind 

forstod  fuldstændigt,  som  den  Guds  tjener  han  var,  at 
dette  var  Guds  mening  —  han  lod  sig  villigt  binde  og  lod 
sin  fader  lægge  ham  på  alteret  oven  på  brændet.  Hvis  him- 
len og  jorden  nogen  sinde  har  været  hinanden  nær,  må  det 
have  været  i  dette  øjeblik.  Forestil  jer  Abraham  stående 
foran  alteret  med  tårerne  trillende  ned  ad  sine  kinder,  ka- 
stende et  sidste  blik  på  den  søn,  som  han  elskede  så  højt, 
og  forestil  jer  Gud  stå  lige  ved  siden  af  ham,  spændt  på, 
om  Hans  trofaste  tjener  virkelig  ville  bringe  et  så  stort  of- 
fer —  uden  at  stille  spørgsmål  eller  beklage  sig  —  kunne 
Abraham  virkelig  bestå  denne  prøve  ??? 

Abraham  kunne  bestå  prøven  —  han  greb  kniven  for  at 
ofre  sin  søn  —  Isak  lukkede  øjnene,  afventende  sin  skæbne 

—  kniven  glimtede  i  solskinnet men  derved  blev 

det  også,  for  pludselig  talte  Gud,  og  Hans  stemme  var  høj 
og  bydende.  Han  sagde:  »Abraham!  Abraham!  .  .  .  ræk  ikke 
din  hånd  ud  mod  drengen,  og  gør  ham  ikke  noget!«  Det 
var  lige  i  rette  øjeblik,  at  dette  blev  sagt,  ellers  ville  Isak 
være  blevet  dræbt  —  men  nu  blev  den  kniv,  som  kunne 
have  forvoldt  dette,  brugt  til  at  overskære  båndene  med  i 
stedet  for   — og  Abraham  løftede  sin  søn  ned  fra  alteret. 

Hvor  må  denne  far  og  søn  have  følt  sig  lykkelige  —  og 
lettede  i  dette  øjeblik,  og  jeg  er  sikker  på,  at  Gud  smilede 
til  dem  begge  og  var  glad,  fordi  de  begge  havde  bestået 
prøven  og  været  lydige  —  og  vist  deres  store  kærlighed  til 
Ham,  og  Guds  stemme  lød  atter:  »Thi  nu  ved  jeg,  at  du 
frygter  Gud  og  end  ikke  sparer  din  søn,  din  eneste  for 
mig.« 

Dette  var  et  lille  interessant  udpluk  af  en  vidunderlig 
bog,  der  hedder  Bibelen  —  den  var  interessant  derved,  at 
den  viste  os  uendelig  stor  kærlighed  inden  for  familien,  og 
interessant  derved,  at  den  viste  os  vejen  for  lydighed  imod 
Gud;  thi  her  var  der  ingen,  der  sagde:  ».  .  .  hvorfor  mig  ■ — 
kan  du  ikke  få  en  anden  til  at  gøre  det  .  .  .?«  Nej,  her  var 
det  ubetinget  lydighed  imod  Gud  —  her  levede  man  i  sand- 
hed med  Gud  og  lod  Ham  alene  råde  i  et  og  alt. 

Nu  kommer  vi  så  til  det  spørgsmål,  som  jeg  ville  berøre: 
»Hvad  ville  du  gøre  i  Abrahams  sted???  Er  din  kærlighed 
til  Gud  lige  så  stor????«  Det  er  her,  at  jeg  prøver  på  at 
sammenligne  imellem  et  »Gammelt«  sidste  dages  helligt 
hjem  og  så  det  nuværende  —  vi  har  jo  netop  en  stor  man- 
gel her  —  nemlig  evnen  til  at  kunne  sige:  »Ja  Herre  —  jeg 
vil  tjene  dig  i  al  min  færd!«  og  det  er  ikke  nok,  kære  sø- 
skende, at  vi  ved,  at  vi  har  denne  mangel,  vi  må  se  at  få 
gjort  noget  ved  den  —  vi  må  prøve  at  kunne  elske  hinan- 
den —  og  Gud  —  her  ligger  der  virkelig  en  opgave,  der 
venter  på  at  blive  løst.  Vi  i  Søndagsskolen  har  det  store 


ansvar  og  privilegium  at  skulle  være  »medopdragere«  af  de 
små,  at  gøre  disse  til  rette  små  Guds  tjenere,  så  vi  må  se 
at  få  vort  forhold  til  Gud  bragt  i  orden  —  være  ubetinget 
lydige  imod  Ham,  og  ligeledes  imod  vore  ledere,  så  vor 
plads  kan  blive  udfyldt  på  rette  måde  —  vi,  du  og  jeg,  er 
dem,  der  skal  gå  forrest  i  lydighed,  således  at  de  små  og 
de  unge  kan  få  respekt  for  Gud  igennem  den  lydighed, 
som  vi  udviser.  »Gør,  hvad  er  ret,  lad  så  følgerne  kom- 
me .  .  .«  Bliv  aldrig  sur,  uanset  hvad  der  skal  overgå  dig  — 
om  du  bliver  afløst  —  om  der  er  én,  der  får  en  stilling,  som 
du  mente,  at  du  bedre  kunne  udfylde  —  nej,  min  kære 
søndagsskole-medarbejder,  der,  hvor  du  er,  har  Herren 
sat  dig,  enten  for  al  prøve  dig,  for  at  tugte  dig,  eller  for 
at  bruge  dig  på  en  måde,  som  Han  alene  ved  er  rigtig  — 
men  sig  aldrig  nej  til  Ham,  selvom  du  får  beskeden  igen- 
nem Hans  tjenere,  og  ikke  som  Abraham  direkte  fra  Hans 
egen  mund  —  lyt  og  tjen  Ham,  også  igennem  Hans  tjenere. 
Jeg  vil  gerne  opfordre  alle  i  vor  Kirke  til  at  yde  en  ind- 
sats for  større  ydmyghed;  og  jeg  beder  i  al  ydmyghed  om 
jeres  hjælp  —  thi  tingenes  tilstand  er  katastrofal  for  øje- 
blikket. Jeg  ved  godt,  at  Gud  elsker  sit  folk  og  er  meget 
langmodig  med  os,  men  jeg  ved  også,  at  Han  ofte  er  be- 
drøvet over  at  se  den  måde,  hvorpå  vi  behandler  Hans 
Hus  (Kirken).  VI  KAN  IKKE  VÆRE  DET  BEKENDT.  Vi 
voksne,  vi  råber  til  hinanden  —  både  før  og  efter  mødet 
—  INDE  I  GUDS  HUS,  HVOR  VI  BURDE  VISE  ÆRBØDIG- 
HED OG  YDMYGHED  -og  jeg  tror  ganske  bestemt  ikke, 
at  Kristus  mente,  da  han  sagde:  ».  .  .  lad  de  små  børn  kom- 
me til  mig«,  at  de  skulle  have  lov  at  løbe  op  og  ned  igen- 
nem gangene,  imellem  stolene  eller  bænkene,  op  på  forhøj- 
ningen, både  når  der  synges  og  når  der  holdes  taler  —  og 
ligeledes  når  nadveren  administreres. 

Jeg  appellerer  her  til  alle  om  at  være  med  til  at  bringe 
dette  til  ophør  —  vort  ansvar  og  vor  lydighed  over  for  Gud 
må  vi  her  lade  stå  sin  prøve  —  er  vi  lige  så  ansvarsbevidste 
og  ydmyge  som  Abraham  var?  Lad  os  lære  de  små  (og  de 
store)  at  respektere  Herrens  Hus! 

Jeg  takker  dig,  fordi  du  vil  være  med  —  og  sender  dig 
min  kærligste  hilsen  igennem  dette  vers:  — 

Det  er  måske  ej  i  kampens  gny, 

ej  ude  på  alfarvej, 

det  er  måske  ej  i  røg  og  sky, 

at  Herren  har  brug  for  mig. 

Men  når  Han  mig  kalder  ved  sin  ånd 

til  noget  at  gøre  her, 

da  vil  jeg  lydigt  fra  denne  stund 

ham  tjene  i  al  min  færd. 

E.  Nordby  Larsen, 
Søndagsskolens  Hovedbestyrelse. 


Der  blev  indsat  et  nyt  Distriktsforstanderskab  for  Søn- 
dagsskolen i  Jylland  Distrikt  ved  konferencen  den  11.  sep- 
tember, som  følger: 

Forstander:   br.  P.   Randrup,  Krøyersvej  4,  Aalborg. 

Assistent:  br.  Carlo  Andersen,  Prinsensgade  12,  Aalborg. 

Assistent:  br.  Poul   Andersen,   Njalsvej    272,   Odense. 

I  bydes  hjertelig  velkommen  i  dette  ansvarsfulde  arbej- 
de, og  vi  vil  bede  Gud  velsigne  jer  —  til  gavn  for  mange. 

Rapporterne  fremsendes  herefter  til  br.  Randrup,  men 
husk  at  der  stadigvæk  skal  sendes  to  —  og  til  den  aftalte 
tid. 

E.N.L. 

månedens   Skriftsted 


Hvad  er  formålet  med  dette  program? 

Formålet  med  dette  program  er  at  hjælpe  elever  med  at 
indføre  visse  missionærskriftsteder  i  hukommelsen  med 
henblik  på  deres  missionærgerning  i  kirken,  og  til  at  støtte 
deres  egen  tro. 

Formålet  med  de  særlige  21/2-minuts  taler  er  at  belyse 
skriftstedets  betydning  for  kirkens  lære,  som  det  bliver 
præsenteret  for  undersøgere  af  vore  missionærer. 

Hver  tale  skal  holdes  før  den  tilhørende  recitation  af 
skriftstedet,  under  første  halvdel  af  søndagsskolemødet. 
Både  det  givne  skriftsted  og  den  forklarende  tale  skal  kort, 
men  fornuftigt,  øves  og  overhøres  i  klassen  hver  søndag 
og  hjemme  i  ca.  en  måned  forud  for  deres  præsentation 
ved  søndagsskolemødet.  Det  menes,  at  under  disse  om- 
stændigheder er  ingen  af  de  foreslåede  skriftsteder  for 
lange  eller  for  svære.  Medmindre  skriftstedet  bliver  lært 
udenad,  vil  denne  øvelse  forfejle  sit  mål. 

Læreren  anmodes  om  ikke  bare  at  give  dette  til  eleven" 
med  besked  om  at  gå  hjem  og  forberede  en  tale.  Det  håbes, 
at  lærer  og  elev  kan  mødes  og  tale  sammen  om  betydnin- 
gen af  dette  skriftsted,  så  at  eleven  må  opnå  en  god  for- 
ståelse, hvad  angår  skriftstedet  og  dets  betydning. 

Udkastene  til  talerne  er  kun  lavet  for  at  give  nogle 
ideer,  der  kan  være  til  hjælp  ved  udarbejdelsen  af  en  tale. 
Man  håber,  at  lærer  og  elev  vil  søge  andre  hjælpemidler, 
f.  eks.  »JESUS  KRISTUS«  og  standardværkerne. 

Forståelsen  kan  kun  opnås  på  basis  af  anstrengelser  for 
at  opnå  den. 

N.B.  —  N.B.  —  BEDES  LÆST  AF  ALLE  —  N.B.  —  N.B. 
Månedens  skriftsted 

Det  er  med  beklagelse,  at  der  er  blevet  konstateret  en 
aldeles  fejlagtig  opfattelse  af  delte  program  —  og  jeg  er 
ked  af  at  måtte  erkende,  at  det  for  en  stor  del  skyldes 
overfladiskhed  fra  jeres  side  (havde  det  dog  været  om- 
vendt!). Der  er  nogle  steder,  hvor  man  ligefrem  nægter 
at  ildføre  dette  program  på  grund  af,  at  man  ikke  rigtig 
synes  om  det,  og  mange  andre  tåbelige  undskyldninger  — 
må  det  være  mig  tilladt  at  spørge  jer,  der  tilsidesætter  en 
kirkelig  befaling  om,  hvor  I  har  fået  den  magt  og  myndig- 
hed fra,  for  her  er  der  så  sandelig  noget,  der  er  galt. 
Selvfølgelig  kan  dette  program  ikke  udføres  i  alle  søn- 
dagsskoler, men  hvor  der  er  den  mindste  mulighed  for 
at  kunne  gøre  det,  der  er  der  overhovedet  ikke  nogen  som 
helst  gangbar  undskyldning  for  ikke  at  udføre  det.  Der 
hvor  man  udfører  programmet  nu,  er  der  allerede  tilgået 
store  velsignelser  —  men  selvom  disse  velsignelser  ikke 
står  prentet  på  døren  straks,  så  husk  på,  at  hvad  vi  såer 
i  denne  tid,  vil  andre  kunne  høste  senere.  Om  3,  5,  10  år 
vil  der  være  mange  missionærer,  der  vil  kunne  sige,  at  den 
udvikling  som  du  gav  dem  igennem  dette  program  var 
grundlaget  for  deres  missionærgerning,  det  var  det  der  gav 
»stødet«  til  at  de  følte  et  brændende  ønske  om,  at  gå  ud 
blandt  alle  folkeslagene,  og  prædike  evangeliet  — 

KÆRE  VEN  —  VIL  DU  STADIG  GÅ  IMOD  HERRENS 
VÆRK??? 

MÅNEDENS  SKRIFTSTED,  DER  SKAL  LÆRES  UDENAD 
OG  FORSLAG  TIL  DEN  LEDSAGENDE  2V2  MINUTS 
TALE. 

Skriftsted   til   søndag   d.   4.   december    1966,   kursus    15. 

Søndagsskoleskriftsted,  DER  SKAL  LÆRES  UDENAD: 
Reference:   Ef.  1:10. 


» —  om  den  frelsesplan:  I  tidernes  fylde  at  sammen- 
fatte alt,  både  det  himmelske  og  det  jordiske,  i  Kristus.« 

FORSLAG  TIL  DEN  LEDSAGENDE  2V2-MINUT8  TALE 

Missionærer  bruger  dette  skriftsted  til  at  identificere 
tidernes  fyldes  uddeling,  hvis  distinkte  hovedtræk  er:  (1) 
sammenfatningen  af  alt,  (2)  i  Kristus,  styrer  og  midtpunkt 
for  riget,    (3)    (både)    det   himmelske   og    (4)    det   jordiske. 

Dette  bestyrkes  af  følgende  fakta:  Gengivelsen  af  evan- 
geliet, og  oprettelsen  af  Hans  kirke,  under  Hans  direktion 
og  vejledning.  Herved  er  der  blevet  gengivet:  (1)  åben- 
baring, midlet  med  hvilket  Han  leder  sin  kirke,  (2)  auto- 
ritet, med  hvilken  Han  begaver  sine  tjenere  med  kraft  til 
at  virke  i  evangeliets  forordninger  og  optræde  på  Hans 
vegne  i  samme;  (3)  evangeliets  principper  og  forordninger 
i  deres  fylde;  (4)  den  oprindelige  kirkes  organisation  med 
apostle,  profeter,  hyrder  (biskopper),  lærere,  evangelister 
(patriarker) ;  (5)  budskabet  og  vidnesbyrdet  om  at  Han  i 
sandhed  er  Kristus,  den  levende  Guds  Søn,  verdens  Frel- 
ser og  Forløser.  Det  var  på  dette  vidnesbyrd  Han  sagde 
Han  ville  bygge  sin  kirke  (Matt.  16:17 — 18),  og  (6)  nøg- 
lerne til  riget.  Alt  dette  har  Han  nu  sammenfattet  i  sin 
genoprettede  kirke  i  verden  i  tidernes  fylde. 

MÅNEDENS  SKRIFTSTED,  DER  SKAL  LÆRES  UDEN- 
AD, OG  FORSLAG  TIL  DEN  LEDSAGENDE  2V2-MINUTS 
TALE. 

Skriftsted  til  søndag  d.  4.  december  1966,  kursus  9. 

Formålet  med  udenadlærte  skriftsteder  er  at  hjælpe 
elever  til  at  indprente  bestemte  missionærskriftsteder  i 
hukommelsen  med  henblik  på  deres  missionærgerning  i 
kirken  og  til  støtte  for  deres  egen  tro. 

Meningen  med  de  specielle  2:J/2-minuts  taler  er  at  for- 
klare skritfstedets  doktrinære  udlægning,  som  den  præ- 
senteres for  undersøgere  af  vore  missionærer. 

Hver  tale  bør  gå  forud  for  den  tilhørende  recitation  af 
skriftstedet  ved  søndagsskolemødet.  Både  det  udvalgte 
skriftsted  og  den  forklarende  tale  skal  indøves  og  over- 
høres kort  i  klasserne  hver  søndag  og  hjemme  i  ca.  en 
måned  forud  for  præsentationen  ved  søndagsskolemødet. 
Ingen  af  de  anbefalede  skriftsteder  anses  under  disse  om- 
stændigheder at  være  for  lange  eller  for  svære.  Medmindre 
skriftstedet  læres  udenad  vil  øvelsen  forfejle  sit  mål. 

Søndagssskoleskriftsted,  DER  SKAL  LÆRES  UDENAD: 

Reference:   Matt.  3:13—15. 

»Derefter  kommer  Jesus  fra  Galilæa  til  Johannes  ved 
Jordan  for  at  døbes  af  ham. 

Men  Johannes  ville  hindre  ham  i  det  og  sagde:  »Jeg 
trænger  til  at  døbes  af  dig,  og  du  kommer  til  mig!« 

Da  svarede  Jesus  og  sagde  til  ham:  »Lad  det  nu  ske;  thi 
således  bør  vi  opfylde  alt,  hvad  ret  er!«  Så  giver  Johan- 
nes   efter.« 

FORSLAG  TIL  DEN  LEDSAGENDE  2V2-MINUTS  TALE. 

Forslag  til  21/2-minuts  talen  er  ikke  skrevet  denne  gang, 
da  emnet  er  så  skønt,  at  enhver  i  dette  kursus  må  kunne 
lave  en  vidunderlig  tale  uden  hjælp  herfra  —  frisk  mod, 
kære  små  venner. 

E.  Nordby  Larsen, 
Søndagsskolens   Hovedbestyrelse 

Vor    artikelserie:    »Hvordan    opdrager    man    en    dreng« 

bringes  i  Stjernen  med  flere  formål. 

Først  og  fremmest  er  den  lærerig  for  alle  sidste  dages 
hellige  forældre,  vordende  forældre  og  enhver  anden, 
der  vil  komme  i  berøring  med  børn  og  unge,  (og  det  kom- 
mer vi  alle  her  i  kirken).  Den  kan  også  på  mange  punkter 
være  en  hjælp  og  vejledning  for  forældre,  der  skal  op- 
drage piger,  især  i  de  første  serier,  der  omfatter  den  helt 
unge  alder.  Mange  bekymringer  kunne  være  sparet,  hvis 
vi  forstod  vore  børns  udviklingstrin  noget  bedre.  Derfor 
er  denne  artikelserie  beregnet  til  undervisning  og  diskus- 
sion i  »Unge  Giftes  klasse«.  Den  kan  give  stof  til  debatter, 
taler  og  rundbordssamtaler. 


Gensidig  Uddannelses  Forening 


»MIG«  STADIET  — 

Opførsel  og  problemer,  alderen  3  til  6  år. 

I  de  tidligere  artikler  har  vi  set,  hvorledes  menneskelig 
udvikling  følger  et  fantastisk  mønster  af  rytmisk  ebbe  og 
flod.  Det  første  år  er  ligesom  ebbe,  stille,  tilfreds  med  sig 
selv  og  villig  til  at  modtage  nye  indtryk.  —  Det  andet  år 
er  lige  modsat.  Den  to-år  gamle  kommer  buldrende  ind 
mod  kysten,  med  et  vildt  glimt  i  øjet  og  fuld  af  eventyr- 
lyst i  sin  sjæl. 

Så  pludselig  omkring  tre-års  alderen  skifter  tidevandet 
igen,  og  vi  finder,  at  »vor  lille  mand«  pludselig  bliver 
ligesom  lidt  mere  bevidst  og  »voksen«.  —  Nu  kan  han 
selv  spise  og  klæde  sig  på  og  endog  underholde  sig  selv. 

ALLE  børn  forandrer  sig  naturligvis  ikke  på  samme  tid 
og  heller  ikke  med  samme  intensitet,  men  på  ét  eller 
andet  tidspunkt  vil  de  følge  ovennævnte  mønster.  —  Lad 
os  kaste  et  blik  på  junior  i  hans  triumferende  øjeblikke 
som  treårig. 

Portræt  af  en  3-årig 

Når  drengen  har  nået  treårsalderen  kan  han  se  tilbage 
på  en  karriere  med  virkelig  fine  resultater,  der  er  værd 
at  lægge  mærke  til.  Han  har  lært  at  kravle,  at  gå,  at  løbe 
og  at  klatre.  Han  er  kvik  og  hurtigt  opfattende,  han  er  hur- 
tig til  bens,  han  kan  kaste,  han  kan  stoppe  lynhurtigt  og 
»vende  på  en  tallerken«.  —  Han  kan  svinge  med  armene, 
når  han  løber  i  stedet  for  at  holde  dem  foran  sig  som  han 
gjorde  for  et  år  tilbage.  Han  har  lært  et  nyt  sprog  med 
et  ordforråd  på  flere  hundrede  ord.  —  Han  har  fået  ud- 
mærket forstand  på  hvad  han  kan  lide  og  han  ikke  kan 
lide,  hvilket  gør  det  lettere  for  ham  at  vælge  mellem 
flere  bestående  muligheder.  —  Han  har  en  lille  idé  om 
fremtiden.  Vi  kan  derfor  få  ham  til  at  samarbejde  med 
os  fordi  han  ser  hen  til  én  eller  anden  form  for  beløn- 
ning. Når  han  leger  med  legepladsens  vipper  eller  gynger, 
venter  han  pligtopfyldende  til  det  bliver  hans  tur,  (men 
hvis  nogen  springer  over  og  forsøger  at  mase  sig  foran, 
er  han  absolut  istand  til  at  overleve  ved  at  benytte  sig 
af  Jungle-loven). 

En  ire-årig  ønsker  virkelig  at  gøre  det  rigtige,  og  derfor 
spørger  han  ofte:  »Er  det  sådan  Mor«,  og  han  nyder  at 
få  fortalt  hvor  godt  han  gør  tingene,  —  og  hvor  dytgig  han 
er.  —  Han  kan  lide  at  lege  i  det  samme  værelse,  hvor 
hans  mor  arbejder,  hvilket  tydeligt  viser  sig  i  køkkenet, 
korridoren  og  spisestuen,  hvor  som  regel  alt  hans  legetøj 
ligger  spredt  i  én  vild  forvirring. 


Samarbejdsvilje  og  behageligt  kammeratskab  er  det  mest 
karakteristiske  mønster  i  denne  periode.  —  Undtagelsen  er 
når  han  spiser.  Det  begynder  kort  før  han  fylder  tre  år, 
så  går  junior  igang  med  en  sultestrejke  som  kan  holde 
sig  op  til  to  år.  Naturligvis  spiser  han,  men  nærmest  som 
en  fugl.  —  Det  virker  på  hans  mor  som  en  rød  klud  på 
en  tyr.  Hun  bliver  fuldkommen  panikslagen,  i  særdeles- 
hed da  hun  samtidig  begynder  at  observere,  at  hendes  but- 
tede lille  englebasse  begynder  at  antage  form  som  en 
tynd  bønnestage.  Oprevet  farer  vi  til  doktoren  for  at  ind- 
vie ham  i  vor  frygtelige  opdagelse,  og  med  professionel 
tålmodighed  fører  han  os  ind  i  et  lille  kontor,  hvor  han 
sagte  hvisker  »Juniors  struktur  ændrer  sig  lidt«.  »Det 
er  meget  muligt«,  svarer  vi  utålmodigt,  »men  i  mellem- 
tiden vil  han  ikke  spise«.  —  »Han  behøver  ikke  at  spise«, 
svarer  doktoren,  »i  det  mindste  ikke  så  meget  som  han 
plejer  at  gøre.« 

»Men  han  taber  sig«,  kværulerer  vi.  »Nej,  han  bytter 
bare  lidt  rundt  på  fedtet.  —  Fordeler  det  lidt  bedre«,  for- 
klarer doktoren.  Så  netop  med  lige  den  rigtige  dosis  af 
professionel  lidenskab  indvier  han  os  i  den  hemmelige 
kunst,  hvorledes  man  skal  passe  baby'er. 

Han  fortæller  os,  at  omkring  to  og  et  halvt  års  alderen 
begynder  en  baby's  små  søde  smilehuller  og  fedt  at  blive 
til  muskler  og  ben.  Det  resulterer  i  en  højere  og  tyndere 
menneskelig  person.  Medens  denne  proces  står  på,  har 
den  lille  fyr  en  minimal  appetit  eller  slet  ingen.  Dokto- 
ren siger,  at  man  skal  opmuntre  ham  til  at  spise,  når  han 
har  lyst,  men  endelig  ikke  lave  et  stort  nummer  ud  af  det. 
—  Medmindre  at  han  begynder  at  tabe  i  vægt,  er  der 
overhovedet  ingen  grund  til  ængstelse.  Han  advarer  os  om 
at  juniors  appetit  kan  fuldkommen  forsvinde,  hvis  vi 
giver  ham  godter.  Selv  et  stykke  tyggegummi  før  middags- 
maden kan  sende  ham   i   seng  uden  middag. 

Efter  at  et  nybagt  forældrepar  har  overstået  denne 
sultestrejkeperiode  med  deres  første  søn  og  arving,  bliver 
de  sædvanligvis  lidt  mere  skødesløse,  når  samme  periode 
senere  rammer  deres  andre  børn. 

Hvad  med   de   langsomme  børn? 

Vi  bør  også  nævne,  at  når  visse  børn  når  treårs  alde- 
ren, bemærker  deres  forældre,  at  de  f.  eks.  er  lidt  tilbage 
sammenlignet  med  andre  børn  på  samme  alder.  De  synes 
ofte  at  være  længe  om  at  lære  at  gå  og  tale.  Ofte  nægter 
de  simpelthen  at  indordne  sig  efter  husordenen,  at  ligge 
tør  i  sengen  og  lade  være  med  at  sutte  på  tommelfingeren. 

Når  vi  forelægger  disse  problemer  for  vor  doktor,  vil 
han  undersøge  den  lille  fyr,  og  medmindre  han  finder 
en  eller  anden  abnormitet,  beder  han  os  om  at  slappe  af. 
Han  fortæller  os,  at  baby'er,  der  er  langsomme  med  hen- 

syn  til  visse  færdigheder  sammenlignet  med  andre  børn, 
mange  gange  brillerer  som  voksne.  Nogle  af  verdens  stør- 
ste atleter  var  længe  om  at  lære  at  gå.  Nogle  af  verdens 
største  talere  var  længe  om  at  lære  at  tale.  Det  betyder, 
at  det  mønster  vi  har  tegnet  og  beskrevet  som  normalt 
for  børn  i  disse  forskellige  udviklingsstadier,  naturligvis 
er  elastisk,  og  det  er  moder  natur,  fremfor  forældrene, 
som  må  beslutte,  hvornår  et  barn  skal  skifte  fra  det  ene 
stadie  til  det  andet.  Det  er  derfor  forældrenes  pligt  at  nyde 
Junior  som  han  er,  og  ikke  på  nogen  måde  tvinge  ham 
til  at  foretage  andre  ting  end  dem  han  kan  før  Moder 
Natur  har  givet  »grønt  lys«  og  sagt  vær  så  god. 

En  treårig  kan  måske  forurolige  sine  forældre  når  de 
observerer,  at  han  spiser  med  venstre  hånd  i  stedet  for 
højre.  Man  plejede  at  lade  ham  fortsætte  med  at  spise  med 
venstre  hånd  af  frygt  for,  at  junior  måske  skulle  blive  for- 
virret, hvis  man  begyndte  at  rette  ham,  og  at  denne 
forvirring  så  ville  foranledige,  at  junior  ville  begynde  at 
stamme,  men  idag  er  mange  læger  enige  med  dr.  Abram 
Blau,  som  skrev  »MESTER-HÅNDEN«.  Denne  bog  sør- 
ger for  fornødne  beviser  på,  at  kejthåndethed  ikke  er  med- 
født, men  udelukkende  er  kommet  ved  vanen.  Dr.  Blau 
anbefaler,  at  forældrene  taktfuldt  hjælper  barnet  fra  be- 
gyndelsen til  at  bruge  sin  højre  hånd.  Imidlertid  anbefa- 
ler han,  at  hvis  barnet  positivt  foretrækker  at  bruge 
sin  venstre  hånd,  hvis  barnet  giver  sin  venstre  hånd  en 
præferencestilling,  og  alle  forsøg  på  at  ændre  dette  giver 
sig  udtryk  i  voldsom  opposition,  så  har  man  ment  det 
bedre  at  lade  sagen  gå  sin  skæve  gang,  fremfor  at  slås 
og  skændes  over  det. 


Sparket  ud  af  reden 

Omkring  tre  og  et  halvt  års  alderen,  netop  som  vi  har 
fået  junior  opdraget  til  et  mønsterbarn,  så  sker  der  noget. 

Måske  starter  det  først  i  forældrenes  bevidsthed,  for 
de  begynder  at  tage  juniors  fine  optræden  for  givet 
og  uden  helt  at  vide  det,  skubber  de  junior  frem  ad  selv- 
stændighedens vej.  Faktisk  er  det  helt  i  orden,  men  junior 
opdager  hurtigt,  hvad  der  er  ved  at  ske,  og  som  et  lyn 
fra  en  klar  sommerhimmel  slår  det  ned  i  hans  lille  hjerne, 
at  han  er  ved  at  blive  kastet  ud  af  reden!  Med  vemodig 
smerte  tænker  han  tilbage  på  de  gode  gamle  dage,  hvor 
hans  forældre  madede  ham,  klædte  ham  på  og  virkelig 
nussede  om  ham.  I  de  dage  for  hans  forældre  over  og 
tog  ham  i  deres  arme,  blot  han  faldt  og  slog  næsen  lidt. 
De  pustede  på  stedet,  han  havde  slået  og  kyssede  det 
smertende  sted.  Nu  kan  han  falde  lige  på  næsen,  og  alt 
hvad  de  siger  er  »op  igen,  junior,  op  igen.  Nu  må  du 
være   en  stor  dreng«. 

Denne  skandaløse  udvikling  overbeviser  junior  om,  at 
han  har  nået  en  krise  i  sit  liv.  Han  beslutter  at  blæse  re- 
træte og  komme  tilbage  til  sine  babydage  så  hurtigt  som 
muligt.  Om  natten  begynder  han  at  opføre  sig  som  en  baby 
og  forlanger  konstant  opmærksomhed,  og  han  benytter  et- 
hvert kneb,  hans  lille  hjerne  kan  udregne.  Han  slår  om 
sig  med  dårligt  humør.  Han  smider  maden  på  gulvet,  græ- 
der hysterisk  og  forvandler  sig  til  en  rigtig  lille  bisse. 
—  Det  er  begyndelsen  til  3-årskrigen  mod  forældrene  for 
at  få  dem  til  at  vende  tilbage  til  de  gode  gamle  dage. 
Det  er  en  periode  fuld  af  dynamit,  når  junior  med  alle 
midler  forsøger  at  gøre  sig  til  verdens  midtpunkt.  Vi  er 
kommet  frem  til   »MIG«-stadiet. 


Portræt  af  en  4-årig. 

De  fleste  forældres  naturlige  reaktion  på  Mig-stadiet  er 
at  opfatte  juniors  pludselige  tilbagefald  som  en  forfærdelig 


katastrofe,  der  må  stoppes  for  enhver  pris.  Derfor  for- 
dobler de  anstrengelserne  og  presset  for  at  få  junior  til- 
bage i  folden,  hvor  han  befandt  sig  så  herligt  de  foregå- 
ende måneder.  Den  kendsgerning,  at  han  ikke  vil  adlyde, 
gør  forældrene  vrede,  da  de  jo  ved,  at  han  kan  gøre  det. 
Det  er  derfor  indlysende,  at  han  bare  er  stædig  »ligesom 
sin   fader«,   konkluderer  moderen. 

Men  i  denne  kamp  for  opmærksomhed  mellem  junior 
og  hans  forældre,  hjælper  det  at  anerkende,  at  det  er 
moder  naturs  hensigt,  at  junior  skal  vinde  de  fleste  slag. 
Hvorledes  vil  de  f.  eks.  undgå  at  skænke  junior  op- 
mærksomhed, hvis  hans  teknik  omfatter  så  raffinerede 
tricks  som  at  hamre  på  et  piano,  banke  sin  lille  uskyl- 
dige broder,  stille  en  masse  snedige  og  provokerende 
spørgsmål,  trampe  på  den  sovende  kat  eller  forsøge  at  få 
hunden  til  at  bide  sig  selv  i  halen.  Forbavsende  nok  kan 
han  endda  udmærket  finde  på  at  gøre  ting  for  at  skaffe 
sig  opmærksomhed,  ting,  som  han  udmærket  ved  kan 
skaffe  ham  (og  sandsynligt  vil  skaffe  ham)  en  ordentlig 
endefuld. 

På  denne  måde  bliver  vi  ført  ind  i  denne  forbløffende 
periode  fuld  af  eventyrlig  grokraft  som  kendetegner  den 
4-årige.  Moder  natur  har  begavet  ham  med  indsigt  i  en 
masse  nye  ting,  og  for  en  tid  vil  han  få  indblik  i  mere 
end  han  kan  klare.  Han  kaster  sig  ud  i  vilde  eksperimen- 
ter for  at  prøve  sin  nyligt  opdagede  magt.  Han  sludrer 
konstant  ved  hjælp  af  sit  nu  2  tusind  ord  store  ordforråd. 
Han  fortæller  nogle  mægtige  historie,  han  smisker,  han 
skælder  ud,  han  kommer  med  udflugter.  Midt  om  natten 
står  han  op  og  går  på  opdagelse  i  huset  og  ender  somme- 
tider med  at  tage  sin  hovedpude  og  sin  dyne  og  lægge  sig 
til  at  sove  bag  sofaen.  Han  farer  op  og  ned  i  den  fagre  nye 
verden.  Han  er  sandelig  universets   midtpunkt. 

Unge  forældre  kommer  meget  lettere  over  dette  stadie 
med  de  næste  børn,  fordi  de  ved,  at  det  kun  er  en  fase 
i  opvæksten,  og  ikke  en  komplet  personlighedsspaltning. 
De  lærer  at  holde  junior  ganske  let  i  tømme  og  samtidig 
tage  masser  af  hensyn  til  ham  og  skænke  ham  den  for- 
nødne opmærksomhed,  så  han  gradvis  vil  forstå,  at  han 
ikke  behøver  at  arbejde  så  hårdt  for  at  blive  hørt.  Efter- 
hånden som  det  fæstner  sig  i  hans  lille  hjerne  vil  han 
lejlighedsvis  have  »sine  gode  dage«  og  perioder,  og  være 
lige  som  han  var  i  de  himmelske  dage  som  3-årig. 

LYVE  OG  STJÆLE 

Før  vi  forlader  vor  4-årige,  må  vi  imidlertid  hellere 
nævne  to  ganske  specielle  problemer,  der  mange  gange 
kan  drive  forældrene  til  fortvivlelse  og  sætte  dem  en  vir- 
kelig skræk  i  livet.  Det  ene  problem  består  i  at  junior 
fortæller  nogle  fantastiske  løgnehistorier  og  det  andet  i, 
at  han  stjæler  alt,  hvad  han  kan  komme  i  nærheden  af  og 
får  lyst  til. 

Heldigvis  ved  en  lille  fyr  i  den  alder  ikke,  at  han  lyver 
og  stjæler,  og  den  værste  fejltagelse,  en  voksen  kan  gøre 
sig  skyldig  i,  er  at  fortælle  ham,  at  han  er  en  løgner  eller 
en  tyv.  Han  vil  sandsynligvis  bære  begge  prædikater  som 
en  medalje  og  fortsætte  sin  praksis  på  grund  af  den  nye 
position,  den  sætter  ham  i. 

Juniors  fantasi  i  4-års  alderen  giver  sig  udslag  i  for- 
skellige imaginære  hændelser,  som  han  stolt  beretter 
om:  »Mor«!  »Ja«.  »Jeg  så  lige  en  drage«,  »Åh,  junior  hold 
op,  du  har  ikke  set  en  drage«.  »Jo,  jeg  gjorde,  den  var  lige 
så  stor  som  et  hus.  Den  havde  horn,  og  der  spru Stede  ild 
ud  af  næsen  på  den.«  »Hvad  gjorde  du  så?«  »Nåe,  jeg  stod 
bare  og  kikkede  på  den.  Jeg  var  ikke  spor  bange«.  »Hvad 
skete  der  så  med  dragen?«  »Den  forsvandt  ned  i  et  rotte- 
hul«.  Forældre   lærer   hurtigt   at   tage  juniors   løgnehisto- 

rier  som  en  »mægtig  god  historie«,  så  vil  han  hurtigt  få 
den  opfattelse,  at  hans  far  og  mor  er  temmelig  smarte  og 
kan  skelne  imellem,  hvad  der  virkelig  er  sket,  og  det,  han 
bare  digter  for  sjov. 

Med  hensyn  til  at  stjæle  er  alt  hvad  en  4-årig  ved  om 
dette,  at  han,  når  han  ser  noget,  han  gerne  vil  have, 
ganske  simpelt  tager  det.  Hans  sans  for  ejendomsretten 
eksisterer  faktisk  ikke,  idet  alt  hvad  han  får  i  livet  er 
underkastet  andres  kontrol.  F.  eks.  får  han  et  elektrisk 
tog  i  julegave,  og  det  næste,  han  ved,  er  at  hans  far  bræk- 


ker kofangeren  af  lokomotivet  da  han  eksperimenterer 
med  at  løfte  skinnerne  op  i  luften.  Han  får  den  opfattelse. 
at  det  at  besidde  er  det  samme  som  at  eje,  at  have  ejen- 
domsretten. Derfor,  hvad  han  ønsker,  det  tager  han  sim- 
pelthen. Tålmodige  forældre  vil  lade  ham  lege  med  et 
stykke  okkuperet  legetøj  et  stykke  tid,  kort  tid,  og  der- 
efter gå  med  ham  over  til  naboens  dreng  for  at  sige  tak 
for  lån. 

(Fortsættes). 

At  søge  efter  vore  døde 


Det  aronske  præstedømme  og  arbejdet  for  de  døde 


Ligesom  der  kun  er  én  Frelser,  er  der  kun  én  vej  til 
frelse  —  Hans  evangelium. 

Alle  mennesker  vil  blive  dømt  efter  evangeliets  standar- 
der. Da  dette  er  rigtigt,  vil  alle  få  en  lejlighed  til  at  aner- 
kende det  eller  fornægte  det,  alt  efter  hvad  de  vælger. 

Derfor  har  vi  Kirkens  missionærprogram:  gennem  alle 
aldre  har  mænd  og  kvinder  —  der  er  blevet  velsignet  med 
kundskab  om  evangeliet  —  taget  imod  kaldelsen  til  at  dele 
det  med  deres  medmennesker.  Ved  at  gøre  dette  blev  de 
redskaber  i  Herrens  hånd,  for  at  forberede  de  ærlige  af 
hjertet  til  at  tage  imod  det. 

Men  lige  så  betydningsfuldt  missionærarbejdet  er,  går 
vor  pligt  ud  over  dette.  Vi  kan  også  være  redskaber  i  Hans 
hænder  ved  at  bringe  evangeliets  velsignelser  til  dem,  som 
er  gået  bort  uden  at  have  hørt  om  det.  Og  disse  sjæle  er 
lige  så  dyrebare  for  vor  Himmelske  Fader,  som  dem,  der 
endnu  lever  iblandt  os. 

Vi  kan  tjene  i  dette  arbejde  gennem  Kirkens  genealogi- 
ske program.  Vor  pligt  er  at  samle  navnene  på  vore  vær- 
dige afdøde,  så  tempelarbejde  kan  blive  udført  for  dem. 
Mange  af  dem  har  modtaget  evangeliet  i  åndeverdenen  og 
venter  på  disse  frelsende  ordinancer.  Vi  vil  finde  særlig 
tilfredsstillelse,  her  og  herefter,  hvis  vi  virkelig  tager  del 
i  dette  tempelarbejde. 

Det  er  en  stor  udfordring.  Et  enormt  antal  sjæle  har  fået 
legemer  og  er  kommet  til  jorden,  og  for  de  fleste  af  dem 
venter  tempelarbejdet  endnu  på  at  blive  udført.  Vi  har 
alle  —  uden  undtagelse  —  ansvaret  for  at  fremme  dette 
arbejde. 

Det  er  meget  uheldigt,  at  mange  betragter  genealogisk 
arbejde  som  noget,  der  kun  egner  sig  for  de  ældre,  for  det 
er  overordentligt  tilfredsstillende  for  sidste  dages  hellige  i 
alle  aldre.  Det  er  interessant  og  opdragende  og  giver  ube- 
grænsede muligheder  for  vækst  og  udvikling.  Og  endnu 
vigtigere,  det  er  et  virkeligt  udtryk  for  det  kristne  ideal, 
for  det  udføres  ofte  for  folk,  som  vi  ikke  har  kendt  i  dette 
liv.  Men  vor  Fader  i  Himlen  kender  hver  eneste  af  dem,  og 
for  Ham  er  hver  eneste  dyrebar.  Han  har  mange  gange, 
gennem  levende  profeter,  udtalt  sig  om  vigtigheden  af  dette 
arbejde.  Vi  ville  gøre  vel  i  at  lytte  til  Hans  råd  og  støtte 
det  af  vort  ganske  hjerte. 

(Fra  Improvement  Era,  august  1960) 


Efter  instruktioner  fra  Det  Første  Præsidentskab  skal 
de,  som  lader  sig  døbe  for  de  døde,  være  tolv  år  eller  der- 
over. 

Dette  pålægger  det  aronske  præstedømme  et  overordent- 
ligt vigtigt  ansvar,  for  det  ventes,  at  bærere  af  dette  præ- 
stedømme og  piger  i  tilsvarende  alder  udfører  størstepar- 
ten af  dette  ordinancearbejde.  Tidligere  blev  en  del  af 
dette  arbejde  udført  af  drenge  og  piger  fra  otte  til  tolv  år. 

Som  et  resultat  af  disse  instruktioner  vil  de  fleste  unge 
diakoner,  lærere  og  præster  oftere  have  kontakt  med  ar- 
bejdet for  de  døde,  end  de  tidligere  har  haft.  Dette  er  i 
høj  grad  ønskværdigt,  for  dette  vigtige  arbejde  er  et  af  de 
største,  der  findes  i  verden  i  dag. 

Grenspræsidentskaber,  ledere  og  andre,  der  arbejder 
med  de  unge,  bør  gøre  alt  hvad  de  kan  for  at  indskærpe 
vigtigheden  af  dette  arbejde.  Hvis  de  forstår  det  og  skøn- 
ner på  det,  vil  det,  at  de  tager  del  i  det,  få  mere  betydning 
for  dem,  og  de  vil  blive  ivrigere  efter  at  deltage  end  de 
ellers  ville  være. 

De  må  forstå  evangeliets  plan,  og  hvorledes  der  er  sør- 
get for,  at  enhver  vil  få  chance  for  at  høre  evangeliet.  De 
bør  have  kendskab  til  det  store  arbejde,  der  foregår  i  ånde- 
verdenen. De  bør  forstå  betydningen  af  dåben  og  være  klar 
over  den  store  velsignelse,  der  er  resultatet,  når  denne  or- 
dinance  udføres  for  dem,  der  er  i  åndeverdenen. 

Foruden  denne  undervisning  har  ledere  og  rådgivere 
endnu  et  ansvar,  nemlig  at  opmuntre  så  mange  af  disse 
unge  mænd  som  muligt  til  at  deltage.  Hvert  år  modtager 
Kirken  tusinder  af  navne,  for  hvem  denne  ordinance  må 
udføres.  Alle  Kirkens  medlemmer  har  et  ansvar  i  en  eller 
anden  fase  af  dette  arbejde.  Det  aronske  præstedømmes  an- 
svar er  i  forbindelse  med  dåb  for  de  døde. 

Vi  er  klar  over,  at  mangelen  på  templer  nogle  steder  be- 
grænser deltagelsen.  De  områder,  som  har  adgang  til  temp- 
ler, er  meget  heldige,  og  unge  bærere  af  det  aronske  præ- 
stedømme, som  bor  i  disse  områder,  bør  opmuntres  på  en- 
hver måde  til  at  tage  del  i  dette  arbejde.  Ledere  i  disse 
områder  kan  gøre  mere  end  blot  opmuntre  —  de  kan  or- 
ganisere rejser  og  på  andre  måder  tilbyde  virkelig  hjælp. 

Både  bærere  af  det  aronske  præstedømme  under  21  år 
og  deres  ledere  har  fået  et  fornyet  ansvar  i  forbindelse 
med  en  meget  vigtig  fase  af  evangeliets  plan. 

(Fra  Improvement  Era,  september  1960) 

Vurderingen  af  genealogiske  optegnelser 


Nøjagtigheden  indenfor  genealogien  som  videnskab  af- 
hænger for  en  stor  del  af  dem,  der  helliger  sig  den  og  den 
omhu,  hvorved  de  bruger  de  rette  videnskabelige  metoder. 
Det   virkelige   formål   med   genealogi   er   at   oprette 
nedstamningslinier    af    menneskelige    væsener;    hvad 
enten   undersøgerens    motiver    er    at    studere    arvelig- 
hed, eller  at  slutte  sig  til  en  bestemt  forening  ved  at 
bevise  at  man  nedstammer  fra  en  bestemt  forfader, 
eller   blot   nysgerrighed    efter    at    lære   ens    forfædres 
identitet,    er    nedstamningslinien    det    væsentlige.    Alt 
andet  er  biting. 

Blandt  disse  biting  er  datoer.  Disse  er  vigtige  for 
at  kunne  identificere  forfædre;  det  er  dem,  der  hjæl- 
per til  at  gøre  genealogien  til  en  eksakt  videnskab. 
Ingen,  som  ikke  har  et  matematisk  sind,  kan  håbe  på 
at  blive  en  genealog  i  allerførste  række,  for  det  er 
nødvendigt  bestandigt  at  have  med  datoer  at  gøre. 
Datoerne  selv  er  måske  ikke  helt  nøjagtige.  Familie- 
Bibelen  kan  variere  en  dag  eller  to  fra  kirkebogen, 
den  kan  endog  variere  et  helt  år.  Dødsdatoen  er  må- 
ske ikke  helt  nøjagtigt  kendt,  undtagen  at  den  falder 
mellem  udstedelsen  af  og  åbningen  af  et  menneskes 
testamente.  Og  dog  er  datoerne,  hvis  de  konstateres 
og  afskrives  med  pedantisk  omhyggelig  omsorg,  sæd- 
vanligvis nøjagtige  nok  til  det  større  formål  med  iden- 
tifikationen. 

Biologisk  interesserer  genealogen  sig  for  at  bevise 
en  nedstamningslinie,  hvilket  betyder  at  bevise  en  per- 
sons forældre  på  et  tidspunkt,  derefter  hans  forældres 
forældre  og  således  videre  trin  for  trin. 
Den  nøjagtighed,  hvormed  personerne  identificeres,   er 
overordentlig    vigtig.    Navne,    datoer,    steder,    slægtskabs- 
grad,   som  er   skaffet   fra  tilgængelige  kilder,   sørger  for 
denne  identifikation.  Uheldigvis  indeholder  ikke  alle  op- 
lysningskilder     korrekte    oplysninger.     Det     bliver     derfor 
nødvendigt  for  genealogen  at  vurdere  hver  optegnelse,  så 
kun  de  punkter,  der  indeholder  korrekte  oplysninger,  vil 
blive    anerkendt    og    brugt    ved    identificeringen    af    for- 
fædre. 

Genealogen  har  ingen  midler  til  at  gå  bagved  de 
officielle  optegnelser.  Det  sørgelige  er,  at  han  ikke 
mere  konsekvent  følger  den  skik  at  stole  på  de  of- 
ficielle optegnelser  ved  sine  slutninger.  Enhver  vi- 
denskab må  give  plads  for  muligheden  af  en  margin 
for  fejl.  Men  indenfor  de  fleste  videnskaber  når  man 
først  til  konklusioner  efter  at  have  indsamlet  alle 
kendsgerninger,  som  kan  påvirke  sagen,  og  efter  for- 
søg, som  indenfor  genealogien  betyder  at  opstille 
hypoteser,  at  afprøve  disse  hypoteser  ved  de  kendte 
kendsgerninger,  og  så  eliminere  alle  hypoteser  på 
nær  én,  der  så  accepteres  som  den  eneste,  der  passer 
og  forklarer  kendsgerningerne. 

(Donald     Lines     Jacobus,     M.     A.: 
»Is  Genealogy  an  Exact  Science?«). 
Der  findes  mange  slags  genealogiske  optegnelser,  som 


hver  især  giver  visse  kendsgerninger.  Det  er  øjensynligt, 
at  i  det  mindste  nogle  af  disse  optegnelser  ofte  indeholder 
fejl.  Det  skulle  være  muligt  at  klassificere  optegnelser 
indenfor  bestemte  kategorier  med  det  formål  at  vurdere 
deres  mulige  autentitet.  Den  informationskilde,  som  mest 
sandsynligt  skulle  være  korrekt,  er  de  optegnelser,  som  et 
menneske  har  nedskrevet  om  sig  selv  og  sin  familie,  me- 
dens han  var  i  live,  eller  som  blev  nedskrevet  om  ham  af 
officielle  protokolførere.  Det  er  desværre  ikke  altid  mu- 
ligt at  skaffe  optegnelser  af  denne  slags,  og  det  bliver 
derfor  vigtigt  at  nærme  sig  hele  spørgsmålet  om  oplys- 
ningskilder,  optegnelser  og  det  deraf  følgende  bevis  ved 
videnskabelige  metoder,  som  ikke  er  helt  populære  blandt 
dem,  der  studerer  genealogi.  Der  findes  et  utal  af  grunde 
til  denne  upopularitet,  der  tenderer  til  at  degradere  gene- 
alogien til  noget,  der  er  mindre  end  den  videnskab,  den 
kan  blive:  den  første  grund  er  måske  uvidenheden  hos 
mange  som  kun  har  et  lille  kendskab  til  alle  de  opteg- 
nelser, der  er  til  rådighed,  og  som  mener,  at  den  eneste 
måde  at  samle  en  anetavle  på,  er  uden  diskussion  at  aner- 
kende alt  hvad  der  findes  på  tryk  og  gætte  sig  til  mulige 
forbindelser;  den  anden  er  utilbøjeligheden  hos  nogle  af 
dem,  der  sysler  med  genealogi  enten  som  en  bibeskæfti- 
gelse eller  en  hobby,  til  at  forkaste  det,  som  de  uskyldigt 
har  anerkendt  som  korrekt  ud  fra  en  trykt  kilde,  til  fordel 
for  det,  som  er  blevet  bevist  gennem  den  »videnskabelige« 
metode;  den  tredie  grund,  og  en  meget  vigtig  faktor,  er 
den  økonomiske  side  af  sagen.  Omkostningerne  ved  at 
eftersøge  alle  tilgængelige  kilder  viser  sig  ofte  at  blive 
yderst  store,  men  virkningen  af  fejlagtigt  udførte  anetavler 
og  familiehistorier  om  hinanden  følgende  umistænksomme 
forskere  er  så  alvorlig,  at  mangel  på  penge,  selv  om  det  er 
en  begrænsning,  man  er  klar  over,  ikke  er  nogen  retfærdig- 
gjort grund  til  at  samle  ukorrekte  anetavler. 

For  at  et  bevis  kan  vurderes  er  det  nødvendigt  at  be- 
tragte ikke  alene  beviset  selv,  men  også  den  optegnelse, 
hvorfra  man  har  fået  beviset.  Som  regel  er  der  tre  klas- 
ser af  genealogiske  kilder: 

I.  personligt  kendskab  og  tradition  og  private  familie- 
optegnelser. 
II.  offentlige  eller  officielle  optegnelser. 

III.  trykte  kilder,  som,  naturligvis,  er  blevet  samlet  og 
baseret  på  oplysninger,  der  er  skaffet  fra  en  af 
eller  begge  ovennævnte  to  klasser. 

(Fortsættes) 
(Fra  Derek  Harland:  Genealogical  Research  Standards). 


Vist  er  det  en  udmærket  ting  at  være  af  god  familie,  men 
æren  er  udelukkende  forfædrenes. 

Plutarch 

Arkiverne  i  Sverige 


Foranlediget  af  talrige  forespørgsler 
bringer  vi  hermed  en  liste  over  de  ar- 
kiver, der  findes  i  Sverige,  og  hvortil 
forespørgsler  eventuelt  vil  kunne  rettes, 
hvis  danske  søskende  har  brug  for  op- 
lysninger fra  Sverige  til  deres  genealo- 
giske arbejde. 


Riksarkivet  (svarer  til  vort  Rigsarkiv  i 
København) :  Arkivgatan  3,  Stockholm 
2,  Sverige. 


Landsarkiver    (svarer   til   vore   Lands- 
arkiver i  Danmark) : 

Uppsala:  Uppsala  Slott,  Uppsala,  Sve- 
rige. 

Vadstena:  Vadstena  Slott,  Vadstena, 
Sverige. 

Lund:  Dalbyvågen  4,  Lund,   Sverige. 

Gøteborg:  Geijersgatan  1,  Goteborg, 
Sverige. 

Hårnosand,  Nybrogatan  17,  Hårno- 
sand,  Sverige. 


Visby:  Visborgsgatan  1,  Visby,  Sve- 
rige. 

Ostersund:  Museiplatsen,  Ostersund, 
Sverige. 

Foruden     disse     arkiver    findes     der 

Stadsarkiver     (Byarkiver)     i     følgende 
byer: 

Stockholm 

Malmo 

Våsterås 

Bords 
samt  Krigsarkivet  i  Stockholm. 

Arnold  Friberg,  den  store  kunstner,  som  malede  en  bil- 
ledserie omhandlende  Mormons  Bog,  og  som  udførte  det 
kunstneriske  arbejde  for  filmen  »De  ti  Bud«,  kom  ind  på 
Primarys  kontor  forleden  dag.  Han  bemærkede  noget,  der 
så  ud  som  en  fane,  og  spurgte:  »Hvad  er  det  for  et  flag?« 
Søster  Parmley  forklarede:  »Dette  er  vore  Primaryfarver.« 
»Hvilke  er  jeres  Primaryfarver?«  spurgte  Arnold  Friberg 
og  løftede  på  silkestoffet.  Så,  før  nogen  kunne  nå  at  svare, 
kluklo  han  og  sagde:  »Ja,  selvfølgelig,  de  primære  farver.« 

Enhver  maler  ved,  at  rødt,  gult  og  blåt  er  de  primære, 
eller  grundlæggende,  farver,  fra  hvilke  alle  de  andre  nu- 
ancer i  spektret  laves.  Disse  klare  farver  er  synlige  i  en- 
hver regnbue  og  i  ethvert  prisme  gennem  hvilket  lyset  re- 
frakteres  eller  brydes.  Det  er  de  fundamentale  eller  grund- 
farverne. 

Primary  selv  er,  som  navnet  antyder,  grundlæggende;  et 
fundament,  på  hvilket  børn  kan  bygge.  Primary  lægger 
fundamentet  til  et  vidnesbyrd  om  Jesu  Kristi  Evangelium. 
Det,  som  børn  lærer,  mens  de  er  små,  genspejles  i  hele 
deres  liv. 

RØDT  er  symbolet  på  mod.  I  Primary  skulle  børnene 
oplæres  så  godt,  at  de  vil  have  mod  til  at  efterleve  evange- 
liets standarder  alle  deres  livs  dage. 


GULT  er  symbolet  på  tjeneste.  I  Primary  skulle  børnene 
lære  glæden  ved  at  tjene.  De  skulle  lære  og  erfare  den 
lykke,  der  kommer  ved  at  glemme  sin  egen  person  i  tjene- 
ste for  andre. 

BLÅT  er  symbolet  for  sandhed  og  renhed.  Når  børn  vir- 
kelig lærer  sandhed  i  dens  renhed,  vil  deres  liv  være  frit 
for  synd.  De  vil  være  rene  og  hellige. 

Som  arbejder  i  Primary  er  enhver  af  jer  en  kunstner. 
Du  har  mulighed  for  at  deltage  i  fremstillingen  af  de  mest 
betydningsfulde  billeder  i  hele  verden.  Hvert  barn  i  din 
klasse  er  et  dyrebart  lærred,  på  hvilket  du  maler  et  billede. 
Du  kan  måske  fristes  til  at  sige:  »Jeg  er  ikke  kunstner.« 
Hav  ikke  sådanne  tanker.  Hvis  du  vil  elske  dit  arbejde, 
tage  din  tid,  gøre  den  nødvendige  anstrengelse  med  studier 
og  omhyggelig  forberedelse,  kan  du  blive  en  stor  kunstner. 
Din  kunst  kan  frembringe  herlige  mesterværker,  som  vil 
leve  i  skønhed  for  evigt. 

Du  har  Primary-farverne,  som  repræsenterer  mod,  tjene- 
ste og  sandhed.  Du  har  Evangeliet  at  undervise  i.  Lad  intet 
skødesløst  strøg  skæmme  skønheden  i  noget  billede.  Frem- 
for alt,  lad  den  Store  Mester  lede  din  hånd  i  dit  arbejde. 

Venlig  hilsen 
Primary  Hovedbestyrelse. 


* 

Særnummer  af 

IMPROVEMEIT    ERA 

November-nummeret  af  Kirkens  månedsblad   IMPROVEMENT  ERA  vil  være  et  særligt  nummer,  som 

bl.  a.  indeholder  farvefotografier  af  alle  medlemmerne  af  DET  FØRSTE  PRÆSIDENTSKAB  og  DE  TOLV 

APOSTLES  RÅD  med  biografi  af  hver  enkelt. 

Danske  søskende,  som  kunne  ønske  dette  nummer,  der  koster  ca.  kr.  3,50,  kan  bestille  det  på  Missi- 

onskontoret,  Dalgas  Boulevard  164,  København  F.  Bestillingerne  må  være  os  i  hænde  senest  den  10. 

oktober. 


ei&anliae   nuvæde/t 


FØDSELSDAGE: 

Vi  siger  i  denne  måned  til  lykke  til 
følgende  søskende: 
København  Gren: 

Ida  Kathrine  Mott,  Istedgade  25,  75 
år  den  2.  oktober. 

Thyra  Oline  Andreasen,  Hvidovre- 
gade 41  C,  80  år  den  9.  oktober. 

Rinda  Juhl,  Nørrebrogade  153,  70  år 
den  11.  oktober. 

Anna  Kjærrumgaard,  Klokkedybet  34, 
80  år  den  22.  oktober. 
København  Nordre  Gren: 

Alvilda  Dorthea  Nordberg,  70  år  den 
7.  oktober. 

Anna    Høegh-Nissen,    Virumvej    123, 
70  år  den  22.  oktober. 
Aabenraa: 

Marie  Christine  Johannsen,  75  år  den 
11.  oktober. 
Vejle: 

Anna  Lindskjold,  75  år  den  15.  okto- 
ber. 
Nordsjælland  Gren: 

Marie  Alexandra  Hansen,  Holger  Dan- 
skesvej 14,  Helsingør,  65  år  den  20.  ok- 
tober. 

Sara    Helene    Hansen,    Sauntevej    20, 
Hornbæk,  70  år  den  23.  oktober. 
Aarhus: 

Søren  Christian  Nielsen,  75  år  den 
30.  oktober. 


Velsignelser: 

Frederikshavn:  1.  august: 

Christian  Marinus  Nielsen  og  Henny 
Hertha  Hansen  Nielsens  søn,  Kim  Ben- 
ny Nielsen,  velsignet  af  ældste  Paul 
Reese. 

København  Nordre   Gren:   7.   august: 
Arne  Sandahls  og  Edith  Dreier  Lar- 
sen Sandahls  søn,  Jens  Sandahl,  velsig- 
net af  sin  fader. 


Bryllup  i  København: 

Den  22.  juli  viedes  på  Københavns 
Rådhus  søster  Jytte  Henriksen  til  bro- 
der Egon  Bolvig.  Stjernen  ønsker  hjer- 
telig til  lykke! 

Hilsen  fra  England: 

Søster  Edith  Lorentzen  Witter,  tid- 
ligere København,  og  hendes  mand 
Fred  Witter  sender  de  kærligste  hilse- 
ner til  alle  søskende,  venner  og  missio- 
nærer i  Danmark  og  fortæller  samtidig, 
at  deres  søn  Robert  Witter  den  17.  sep- 
tember er  blevet  døbt  i  Kirken. 


DØDSFALD: 
Slagelse  Gren: 

Den  16.  august  døde  søster  Johanne 
Kirstine  Jensen,  Korsør,  83  år  gammel. 
Æret  være  søster  Jensens  minde! 


København  Søndre  Gren: 

Den  18.  august  døde  søster  Cæcilie 
Emilie  Marie  Hansen  efter  lang  tids 
sygdom,  77  år  gammel,  og  blev  begravet 
fra  kirken  på  Priorvej  den  23.  august. 
Æret  være  søster  Hansens  minde! 
Aarhus: 

Den  22.  august  døde  søster  Anna 
(Ane)  Sylvestersen  Rasmussen,  knap  89 
år  gammel,  og  blev  begravet  fra  kirken 
i  Langenæs  Allé  den  26.  august.  Æret 
være  søster  Rasmussens  minde! 

Ved  søster  Ane  Rasmussens  død  vil  vi 

gerne   udtrykke   vor  tak   og  beundring 

for  det  strålende  eksempel,  hun  var  for 

os   alle  lige  til  det  sidste  gennem  sin 

stilfærdige  optræden  og  den  store  flid 

og  trofasthed,  hun  viste  i  alle  de  mange 

år,  hun  var  medlem  af  Kirken. 

Jane  Rudholt, 

tidligere  præsidentinde  for 

Hjælpeforeningen  i  Aarhus. 

Den  29.  august  døde  søster  Anna  He- 
lene Back  Sørensen,  knap  87  år  gam- 
mel. Æret  være  søster  Sørensens  minde! 

Amager  Gren: 

Den  31.  august  døde  søster  Valborg 
Marie  Ingeborg  Nielsen,  81  år  gammel, 
og  blev  begravet  fra  kirken  på  Kretavej 
den  5.  september.  Æret  være  søster 
Nielsens  minde! 

Den  4.  september  døde  søster  Ellen 
Margrethe  Thomsen,  64  år  gammel,  og 
blev  begravet  den  8.  september.  Æret 
være  søster  Thomsens  minde! 


Ny  forstander  for  G.U.F.s  Hovedbestyrelse 

Ved  distriktskonferencen  i  København  den  4.  september 
blev  broder  Jørgen  W.  Schmidt  afløst  som  forstander  for 
G.U.F.s  Hovedbestyrelse  i  den  danske  mission  for  at  kunne 
overtage  arbejdet  med  ledelsen  af  det  nye  oversættelses- 
program  i  missionen. 

I  stedet  for  broder  Jørgen  W.  Schmidt  blev  broder  Jør- 
gen Ringheim  indsat  som  forstander  for  G.U.F.s  Hoved- 
bestyrelse. 

Missionspræsidentskabet 


Nyt  Grenspræsidentskab  i  Aalborg: 

Som  nyt  grenspræsidentskab  i  Aalborg  er  kaldet  følgende 
brødre: 

Verner  Leo  Jensen,  grenspræsident 
Kaj  Aage  Gram  og  Jørn  Holm  Bendtsen,  rådgivere. 
Vi  beder  Gud  velsigne  de  tre  brødre  i  det  store,  ansvars- 
fulde kald,  der  er  pålagt  dem. 

Missionspræsidentskabet 

Dåb: 

Esbjerg:  2.  september: 

Karl  Johan  Grabe 

København  Nordre  Gren:  6.  august: 

Henrik  Billeskov  Jansen 
København  Centrum  Gren:  30.  juli: 
Gerda  Freimann  Olesen 


Døbt  af: 

Ældste  Gert  Jensen 

Broder  Hans  Billeskov  Jansen 

Ældste  Lee  Mortensen 


Håndspålæggelse  ved: 

Broder  Verner  Buur 

Broder  Hans  Billeskov  Jansen 

Ældste  Finn  Christensen 


Ordinationer:  Til: 

Odense:  28.  august: 

Kurt  Henning  Andersen  Præst 

Eigil  Valdemar  Dewald  Hansen  Diakon 

Aarhus:   14.   august: 

Knud  Pedersen  Præst 

Silkeborg:  21.  august: 

Bjarne  Pedersen  Diakon 

Nordsjælland  Gren:  16.  august: 

Frode  Johannes  Willadsen  Præst 

Claus  Zimmermann  Pedersen  Præst 

Amager:  3.  juli: 

Bent  Dideriksen  Diakon 

København  Søndre  Gren:  14.  august: 

Thorkild  Thorst  Lærer 

Povl  Reiner  Hansen  Lærer 

21 .  august: 

Mogens  William  Vilhelmsen  Diakon 

København  Nordre  Gren:  7.  august: 

Hans  Arne  Tvilsted  Lærer 

København  Centrum  Gren:  14.  august: 

Flemming  Budal  Diakon 

Kurt  Erling  Josephsen  Diakon 

Sven-Erik  Thomsen  Præst 


Ordineret  af: 

Broder  Poul  Andersen 
Ældste  Steven  Stucki 

Broder  Orla  Rode  Nielsen 

Broder  Rasmus  A.  L.  Jensen 

Broder  Poul  Børge  Andersen 
Broder  Arne  Johannes  Jakobsen 

Broder  Joseph  Thomas  Asmussen 

Broder  Svend  Aage  Sønderby 
Broder  Magnus  Olesen 

Broder  Vagn  Røder 

Broder  Arthur  Sørensen 

Broder  Jens  Kristoffersen 
Broder  Knud  Hentzen 
Broder  Bent  Lindhardt 


Missionærforflyttelser:  Fra:  Til: 

19.  august: 

Kirsten  Nielsen  Randers  Horsens 

Karen  Brown  Silkeborg  Horsens 

Rhea  Roberts  Aarhus  Silkeborg 

Lynda  Coburn  Silkeborg  Aarhus 

Gloria  Parker  MissionskontoretSilkeborg 

25.  august: 

Kent  Sorensen  Fredericia  Aalborg 

Paul  Emmer  Aalborg  Randers 

Richard   Beal  Aalborg  Randers 

Paul   Madsen  Aalborg  Fredericia 


Ray  Olsen 
Rex    Petersen 
Steve  Rasmussen 
Colon  Bywater 
Robert  Weierman 
Ladd  Jones 
Paul  Gylling 
Richard  Carlquist 
Terry  Williams 
Lee  Packer 
Byron  Halling 


Bagsværd 

Aarhus 

Østerbro 

Sundby  vester 

Sund  by  vester 

Slagelse 

Valby 

Hørsholm 

Hørsholm 

Randers 

Hvidovre 


Nørresundby 

Bagsværd 

Aarhus 

Amager 

Missionskontoret 

Sundbyvester 

Slagelse 

Valby 

Østerbro 

Hvidovre 

Missionskontoret 


Missionærankomster: 

Den  24.  august  er  følgende  missionærer  ankommet  til 
den  danske  mission  med  fly  via  New  York: 

Jens  Ingemann  Hansen  fra  Salt  Lake  City,  Utah,  beskik- 
ket til  at  arbejde  i  Aalborg. 

Randell  Michaelsen  fra  Paris,  Idaho,  beskikket  til  at  ar- 
bejde i  København. 


Missionærafløsninger: 

Følgende  missionærer  er  blevet  hæderlig  afløst  fra  deres 
arbejde  i  den  danske  mission: 

19.  august:  Barbara  Ann  Christensen  fra  Manti,  Utah, 
efter  sidst  at  have  arbejdet  i  Randers. 

26.  august:  Terry  N.  Booras  fra  Albany,  California,  efter 
sidst  at  have  arbejdet  på  Amager. 


Jens  Ingemann 
Hansen 


Randell  Michaelsen 


Barbara  Ann 
Christensen 


Terry  N.  Booras 

Meddelelser  fra  Templet. 


»Dette  liv  er  tiden,  da  menneskene  skulle  berede  sig  til 
at  møde  Gud;  ja,  dette  livs  dag  er  den  dag,  da  menneskene 
skal  udføre  deres  arbejde.«     Alma  34:32. 


HAR  DE  LAVET  DERES  3-GENRATIONER-PRO- 
GRAM  OG  SØRGET  FOR,  AT  OPLYSNINGERNE  ER 
PARATE  TIL  BEHANDLING   TIL   TEMPELARBEJDE? 


Endowment-sessioner  finder  sted  hver  lørdag  i  følgende 
rækkefølge: 


1.  lørdag 

tysk 

kl.  7.30 

fransk 

kl.  13.30 

2.  lørdag 

tysk 

kl.  7.30  og  kl.  13.30 

3.  lørdag 

engelsk 

kl.  7.30 

tysk 

kl.  13.30 

4.  og  5.  lørdag 

tysk 

kl.  7.30  og  kl.  13.30 

Fra  lørdag  den  5.  november  1966  begynder  formiddags- 
sessionerne  foreløbig  en  time  senere,  det  vil  sige  kl.  8.30. 


■  ...   . 


hHHHBI 


Sessions-kalender  1966: 

indtil  7.  oktober  1966  er  templet  lukket. 
8.  oktober  tysk 

10.— 22.  oktober  tysk 

17.    og  18.  november  tysk 

For  grupper  på  mindst  10  brødre  og  10  søstre  kan  der 
til  enhver  tid  gennemføres  særlige  sessioner.  Rettidig  an- 
meldelse er  nødvendig. 


Foreløbig  oversigt  over  sessioner  i  1967: 


10.— 13.  april 
12.— 15.  juni 
19.— 22.  juni 

3.-7.  juli 
10.— 13.  juli 
17.  juli — 3.  august 

7. — 10.  august 
14. — 17.  august 
28.— 31.  august 
11.  september — 6.  oktober 

9.— 19.  oktober 


svensk 

finsk 

hollandsk 

dansk 

svensk 

tysk  (undtagen  fredage) 

fransk 

svensk 

dansk 

Templet  lukket 

tysk 


TEMPELVIELSER:  (Her  opføres  kun  vielser,  der  finder 

sted  umiddelbart  efter  civil  vielse) : 

11.  juli:        Erik   Toft   —   Lone    Rytter   Essenbæk,    Køben- 
havn, Danske  Mission. 
3.  august:  Peter  H.  Gaertner  —  Marina  K.  Rohmann,  Se- 
attle, Washington. 
6.  august:  Hans  J.  Tiegel  -  -  Eva  M.  E.  M.   Stenzel,  Cen- 
traltyske Mission. 

15.  august:  Rirger  V.  Andersson  —  Agnes  M.  Palm,  Sven- 
ske Mission. 

15.  august:  William  N.  Pettersson  —  Greta  I.  W.  A.  Toss- 
berg,  Svenske  Mission. 

19.  august:  John  H.  Anderson  - 
son,  Arizona. 

20.  august:  Robert   J.   Dukelow 
tyske  Mission   (Militær-mission). 

30.  august:  James  A.   Scorup  -  -  Siegrun  E.   O.   Mendrzyk, 
Centraltvske   Mission. 


Glenna  M.  Van  Atts,  Tuc- 
—   Rose   L.   Palmer,   Vest- 


En  bøn  til  alle  tempelbesøgende: 

a)  Enhver  familie  (ægtepar  med  børn),  som  ønsker  at 
blive  beseglet,  må  ubetinget  aflevere  et  maskinskrevet, 
korrekt  udfyldt  og  kontrolleret  familieskema  i  tempel- 
bureauet. 

b)  Angående  logi: 

1.  Anmeld  navn,  alder,  ankomst-  og  afrejsedag  for 
samtlige  personer,  der  har  brug  for  logi  i  Zolli- 
kofen. 

2.  Har  De  særlige  ønsker  om  logi,  beder  vi  Dem  ven- 
ligst meddele  os  det. 

3.  Har  De  allerede  selv  sikret  Dem  logi,  så  skriv  alli- 
gevel til  os  og  meddel  os,  hvor  De  skal  bo. 

4.  Alle  anmeldelser  bedes  tilsendt  os  i  to  eksemplarer 
og  personerne   opføres   i  alfabetisk  orden. 

c.    Korrespondance  rettes  til: 
SWISS   TEMPLE 
3052  Zollikofen/Be 
Schweiz 

St 


or 


11  v  u  u  k  n  i  ii  i>  a  <* 


LØRDAG  DEN  29.  OKTOBER  KL.  18.30 

i  kirken,  Priorvej  12,  København  F. 

Kr.  25.00  pro  persona 
Max.  kr.  85.00  pr.  familie 

Meld    dig   til   din   grenspræsident   eller   til    København   Di- 
striktspræsidentskab. 


© 


Biler,  så  er  det  her  det  foregår.  Specialitet  er  stadig  fol- 
kevogne, men  andre  mærker  haves  også. 

Venlig  hilsen 
Mogens  -  HE  3280 


^wtr^TMT 


Gælder  det  forsikring  så 


Dæk  Dem  i 

DE    GJENSIDiGE    FORSIKR.  NGSSÉLSKABER 

DANMARK 


gennem    Al*He    f&tftWj 

Østerbrogade  41,  København  0. 
Telf.  TRia  6040 


SLÆGTSFORSKNING 

arkiv-  og  biblioteksundersøgelser 
foretages  af 

Finn  Andersen 

genealog 

Gry>,gårdsvej  2,  Kbh.  F. 

Tlf.  FAsan  6431 


H.  P.  BALTZER 

Begravelsesforretning 

(Vanløse  Ligkistemagasin) 

Begravelser  ordnes  overalt  -  egen   rustvogn 

Jyllingevej  8  -  København  -  (01)7175  01 


Billetter  til  originalpriser:  TOG,  FLY,  SKIB,  hotel- 
reservationer, forsikringer,  valuta  m.  m.  Individuelle 
rejser,  selskabsrejser. 


$§1gemSens 


JERNBANEGADE  7  -  KØBENHAVN  V. 
TLF.  (01)  15  95  80 

Ryesgade  20  -  Århus  C.  -  Tlf.  (061)  2  99  66 


